ikor: Μισέλ Πλατινί\nΑναρτήθηκε από ikor στις 8:03 μ.μ.\nΚαλά έπαθα πλάκα φοβερή η συνομιλία σου με τον Πλατινί!\nχάθηκαν πολλά κείμενα με ουσία και ψυχή απο το σιτε αυτό...:-(\nστο προκείμενο ... δεν υπάρχει δεν μπορώ και δεν γίνεται, υπάρχει δε θέλω, δεν προσπαθώ... γιατι δε με συμφέρει, γιατι δε θα κερδίσω εγω προσωπικά και φυσικά οι 15 παρατρεχάμενοί μου... κτλ κτλ κτλ.. γνωστό το παραμύθι... αν δεν παραμεριστούν αυτοί οι άνθρωποι- ομάδες-συστήματα τα άλλοθι θα καταρρίπτονται αλλά θα συνεχίσουν την επ' αόριστο "βασιλεία" τους...\nκαλό τριήμερο, καλή σαρακοστή Ικορ\n27 Φεβρουαρίου 2009 - 10:48 μ.μ.\nΤι λες βρε θηρίο!! Είχε την τιμή ο Πλατινί να συνομιλήσει μαζί σου???\n28 Φεβρουαρίου 2009 - 9:46 π.μ.\nΔιάβασα την ..."συνέντευξη".\nΓια άνθρωπος που οπως λες δεν κατέχεις πολλά απο ποδόσφαιρο, οι ερωτήσεις που του εκανες ηταν αρκετά καλές.\nΤυχερός, πολυ θα το θελα να κουβεντιάσω με κάποιον τόσο γνωστό.\nΦυσικά και ειναι μια εξαιρετική φυσιογνωμία ο Πλατινί.\nΕιχα γράψει μεγάλο άρθρο γι αυτόν σε μια ιστοσελίδα παλιά.\nΟταν άκουσα οτι εβαζε υποψηφιότητα για πρόεδρος ΟΥΕΦΑ στην αρχή σκέφτηκα οτι ενας τόσο λεπτός στους τρόπους άνθρωπος θα έφερνε κάποιες αλλαγές.\nΤωρα ειμαι βέβαιος γι αυτό και του εύχομαι κάθε επιτυχία.\nΚαλό τριήμερο ikor.\n28 Φεβρουαρίου 2009 - 10:24 π.μ.\nΟ Πλατινί ήταν μεγάλος μπαλαδόρος αλλά μιας και μεγάλωσα στις Βρυξέλλες είμαι αντιΓάλλος στον αθλητισμό...\nΌσον αφορα το business ή το άθλημα, μακάρι να κερδίσει το δεύτερο αλλά δεν το πιστεύω :(\n28 Φεβρουαρίου 2009 - 11:29 π.μ.\nΓιάννη εντυπωσιακό το ότι είχες πάρει συνέντευξη από τον Πλατινί.\nΜακάρι το όραμά του για το ευρωπαϊκό ποδόσφαιρο να υλοποιηθεί και γιατί όχι να του ξαναπάρεις συνέντευξη.\nΠολύ τυχερός,εινα σαν νάπαιρνα εγώ συνεντευξη από τον Γκάλη!!!\n1 Μαρτίου 2009 - 8:41 π.μ.\nκαλησπερα φιλε ikor!\nσυμφωνω με την αποψη σου για πλατινι..\nμακαρι να κανει αλλαγες στο ποδοσφαιρο ωστε να ευνοηθουν κ οι μικρες ομαδες...\n1 Μαρτίου 2009 - 11:52 π.μ.\nΚαλό μήνα σε όλους και όλες! Καλή Σαρακοστή!\nGreek Rider, κι εγώ είχα πάθει πλάκα με την τύχη να κάτσουμε δίπλα-δίπλα! Με το που βρήκα χαρτί, τα έγραψα όλα μην τα ξεχάσω!\nΚαταπληκτικά απλός άνθρωπος!\n1 Μαρτίου 2009 - 2:39 μ.μ.\nAnthia, πολύ κρίμα που χάθηκαν τόσα κείμενα... Και η παρέα μας μαζί!\nΦυσικά η "βασιλεία" ορισμένων χρειάζεται άλλοθι. Αλλά δεν μπορούμε να τα πιστεύουμε ες αεί. Ειδικά όταν βλέπουμε ότι η στήριξη αδυνάτων είναι εφικτή!\n1 Μαρτίου 2009 - 2:41 μ.μ.\nΜερόπη, καλησπέρα! Φοβερό εκείνο το ταξίδι. Ο άνθρωπος αυτός έχει φλόγα!\nΝα περάσεις καλά σε ό,τι κάνεις!\n1 Μαρτίου 2009 - 2:44 μ.μ.\ntzonakos, από ποδόσφαιρο κάτι ξέρω. Απλώς δεν είμαι κι ο Σωτηρακόπουλος, μου διέφυγε εκείνη τη στιγμή ότι ήταν προπονητής της Εθνικής.\nΝαι, κι εγώ πιστεύω ότι θα αλλάξει πράγματα στο ποδόσφαιρο ο Πλατινί.\nΜου αρέσει πολύ που νοιάζεται για χώρες με παράδοση αλλά οικονομικά αδύνατες, όπως η Βουλγαρία, η Ρουμανία, η Πολωνία, η Ουκρανία κλπ. Μου αρέσουν πολύ κι οι απόψεις του για το CHL.\n1 Μαρτίου 2009 - 2:51 μ.μ.\nΙωάννης Κ, καλησπέρα!\nΥπήρχε τόσο μεγάλη διαμάχη με τη Γαλλία; Δεν το ήξερα.\nΔύσκολο να τα βάλεις με τους οικονομικά ισχυρούς. Ειδικά χωρίς βούληση. Τουλάχιστον τώρα νομίζω ότι υπάρχει η βούληση.\n1 Μαρτίου 2009 - 2:53 μ.μ.\nΒασίλη, συζήτηση κάναμε. Απλώς μετά τα έγραψα.\nΜακάρι να υλοποιήσει αυτά που πιστεύει, θα κάνει το ποδόσφαιρο πολύ πιο ενδιαφέρον!\nVaD, ήμουν πολύ τυχερός πράγματι. Ήταν ίνδαλμα των παιδικών χρόνων! Τότε που υπήρχαν τα άλμπουμ Panini.\nΑν ποτέ συνταξίδευα με τον Γκάλη βέβαια, δεν θα άφηνα την ευκαιρία να πάει χαμένη! ΤΕΡΑΣΤΙΟΣ!\nΚαλησπέρα laplace78! Αν υλοποιηθεί το όραμα αυτό, ίσως καταφέρουμε κι εμείς να κάνουμε επιτέλους πορεία στην Ευρώπη :-)\n1 Μαρτίου 2009 - 2:57 μ.μ.\nΚαλύτερα που δεν εισαι ο Σωτηρακόπουλος, χαχαχα :)\n1 Μαρτίου 2009 - 3:32 μ.μ.\nΣυμφωνώ tzonakos! ΧΑΧΑΧΑ\nΧαιρετίσματα από Ρέθυμνο!\n1 Μαρτίου 2009 - 7:27 μ.μ.\nΚαι εγώ ikor δεν ασχολούμε με το ποδόσφαιρο αλλά συμφωνώ με εσένα οτι υπάρχουν πολλές προσωπικότητες στο χώρο του ποδοσφαίρου.\n2 Μαρτίου 2009 - 3:13 π.μ.\nΔεν υπάρχει διαμάχη απλώς οι Γάλλοι σχολιαστές είναι παπαρολόγοι και εθνικιστές...\n2 Μαρτίου 2009 - 3:10 μ.μ.\nikor, πέρασα για μια καλησπέρα.\nΛίγα πράγματα γνωρίζω για τις τεχνικές και τα δρώμενα στο χώρο του ποδοσφαίρου.\nΚάποιες φορές όμως τα σκάνδαλα , η βία και τα πολλά εκατομμύρια Ευρώ που πηγαινοέρχονται από χέρια σε χέρι, μας απασχολούν ολους με την διάθεση του (" αϊ-σιχτιρισμού"), μη δόκιμος όρος, αλλά...\nΝα γράφεις πάντα με την ευαισθησία και τις αξίες σου.\nΦΟΒΕΡΗ Η ΣΥΝΟΜΙΛΙΑ.ΕΙΣΑΙ ΦΟΒΕΡΟΣ!!ΚΑΛΟ ΜΗΝΑ ΝΑ ΕΧΕΙΣ.\n2 Μαρτίου 2009 - 8:03 μ.μ.\nΚαλησπέρα και καλή Σαρακοστή σε όλους!\nBarel, σίγουρα υπάρχουν παντού ενδιαφέρουσες προσωπικότητες και σωστά πρότυπα. Ακόμα και στο ποδόσφαιρο!\n2 Μαρτίου 2009 - 10:26 μ.μ.\nΔεν ξέρω για τους Γάλλους σχολιαστές, πάντως ο Πλατινί έδειξε πολύ ανθρώπινος σ' εκείνο το ταξίδι.\ndoraF, να 'σαι καλά!\nΣίγουρα ο χώρος αυτός δεν είναι και ο πιο καθαρός. Αλλά ακόμα κι εκεί μπορείς να βρεις ανθρώπους με όραμα!\n2 Μαρτίου 2009 - 10:31 μ.μ.\nJK SΚΡΟΥΤΖΑΚΟ, να 'σαι καλά φίλε μου!\nΉμουν τυχερός εκείνη τη μέρα. Και τέτοιες ευκαιρίες δεν τις αφήνεις να πάνε χαμένες!\nΕίναι καλός ο Πλατινί και μακάρι να μπορέσει να κρατήσει στο ποδόσφαιρο το μεγαλύτερο ατού του, το ότι είναι απρόβλεπτο και ακόμα και ο πιο αδύναμος μπορεί να κάνει την "ζημιά".\nΑς μην γίνει το ποδοσφαιρό σαν μια λίγκα υπερομαδων όπως το μπασκετ...\n3 Μαρτίου 2009 - 1:36 μ.μ.\nΣυμφωνώ Στάθη! Μακάρι να καταφέρει να κρατήσει και να επεκτείνει το απρόβλεπτο στο ποδόσφαιρο.\nΝα μπουν στο παιχνίδι ξανά οι ανατολικές χώρες. Να αρχίσουν να βγαίνουν κι εκεί νέοι παίκτες που θα παίζουν σε υψηλό επίπεδο.\nΌχι σαν το μπάσκετ που κάθε χρόνο final-four πάνε οι ίδιες ομάδες. Με 10 ξένους στη σύνθεσή τους...\n(Γι' αυτό στο μπάσκετ Εθνικές ομάδες με παράδοση όπως η Ιταλία κι η Γιουγκοσλαβία έχουν εξαφανιστεί.)\n3 Μαρτίου 2009 - 9:23 μ.μ.\nΔεν πάνε οι ίδιες ομάδες κάθε χρόνο στο final-4 του μπάσκετ ikor.\n[Μια ελληνική ειναι που δεν πάει ποτέ εδω και καιρό :) ]\nΚαι μην συγκρίνουμε διασυλλογικές διοργανώσεις με εθνικών ομάδων, καμμία σχέση.\nΑ, και κατι άλλο :\nΟταν αποφασίσουν να αντιγράψουν σε μερικά ακόμα σημεία το μπάσκετ, τότε το ποδόσφαιρο θα αλλάξει πραγματικά.\nΚαι μόνο τότε δεν θα μπορεί να λειτουργεί ουτε και η ντόπια παραγκούλα :)\n3 Μαρτίου 2009 - 9:33 μ.μ.\nΣυγκρίνοντας το CHL με την Ευρωλίγκα τα τελευταία 6 χρόνια (2003-2008), θα δούμε ότι στους "4" έχουν φτάσει:\nΣτο μπάσκετ: 9 ομάδες, από 5 χώρες (η CSKA είναι και στα 6 τελευταία Final-4!).\nΣτο ποδόσφαιρο: 14 ομάδες, από 6 χώρες (το ανώτατο συμμετοχών έχει η Μίλαν με 4/6).\nΆρα είναι μετρήσιμη η διασπορά της ανάπτυξης. Αυτούς τους δείκτες πρέπει να βελτιώσει ο Πλατινί.\nΚαι με μετρήσιμους δείκτες πρέπει να διασπείρεται ο "πλούτος" παντού. Αυτό ήθελα κυρίως να δείξω με την αναφορά στον μεγάλο Μισέλ Πλατινί!\n[Τα υπόλοιπα, tzonako, δεν τα σχολιάζω, γιατί θα ξεφύγουμε... :-) ]\n3 Μαρτίου 2009 - 11:00 μ.μ.\nΟρισμένες από τις προτάσεις του είναι όντως πολύ καλές! ΕΠιδιώκει μια μικρή επιστροφή από την άκρατη εμπορευματοποίηση σε λίγο πιο ανθρώπινες συνθήκες.\n4 Μαρτίου 2009 - 11:29 π.μ.\nΚαλημέρα tzonako! Έτσι είναι, τα αποτελέσματα μιας πολιτικής είναι πάντα μετρήσιμα!\n5 Μαρτίου 2009 - 10:22 π.μ.\nΝαι, ξεκινάει νομίζω με ενδιαφέρουσες προθέσεις.\nΚαι με τις πρώτες του προτάσεις δείχνει ότι θέλει να κάνει πάλι το ποδόσφαιρο ένα παιχνίδι που θα ενδιαφέρει άμεσα πολύ περισσότερους. Ένα παιχνίδι πιο ανθρώπινο και πιο απρόβλεπτο.\n5 Μαρτίου 2009 - 10:25 π.μ.\nΠΟλύ τυχερός ήσουν φίλε ikor! Πραγματικά μεγάλη τύχη να μιλάς με κάποιον τόσο σπουδάιο ποδοσφαιριστή.\nΟσον αφορά την πορεία του ως προέδρου της Ποδοσφαιρική ομοσπονδίας έχει κάνει πολλές αξιόλγες προτάσεις και ιδιαίτερα αυτές που σχετίζονται με τον οικονομικό μέρος από τα έσοδα του Ch.L. Αντε να δούμε αν θα καταφέρει να επιβληθεί στο τέλος.\n9 Μαρτίου 2009 - 2:49 μ.μ.\nπαντως ξεχασα να γραψω οτι εχει μεινει στην ιστορια εκτος απο το μεγαλο του ταλεντο κ για μια πολυ ασχημη στιγμη του..\nτο 1985 στο χειζελ που πανηγυρισε σαν τρελος(το καλπικο πεναλντι της γιουβε κ το γκολ του) ΕΝΩ ΥΠΗΡΧΑΝ ΤΟΣΟΙ ΝΕΚΡΟΙ λιγες ωρες πριν σε εκεινη την μεγαλη τραγωδια\n9 Μαρτίου 2009 - 3:26 μ.μ.\nΠράγματι ήταν αξέχαστο ταξίδι! Ανεπανάληπτη εμπειρία.\nΟ Πλατινί δείχνει και ως πρόεδρος ότι θέλει να συγκρουστεί με τις ισχυρά οικονομικά ομάδες, προς όφελος των πιο αδύνατων.\nΑυτό έχει για μένα τεράστιο ενδιαφέρον. Γιατί επιχειρείται να εφαρμοστεί σ' ένα περιβάλλον (πανευρωπαϊκό ποδόσφαιρο) πλήρως εξαρτημένο πια από το marketing και το χρήμα.\nΜακάρι να τα καταφέρει! Δείχνει πάντως ότι έχει την πολιτική βούληση.\n9 Μαρτίου 2009 - 7:26 μ.μ.\nlaplace, γεια σου!\nΓι' αυτό, όπως είδες και στην κουβέντα, δεν αναφέρθηκε καθόλου σ' εκείνον τον τελικό. Έχει επικριθεί πολύ γι' αυτό.\nΠριν 3-4 σεζόν θυμάμαι μπήκε στο γήπεδο σε ματς CHL Λίβερπουλ-Γιουβέντους μαζί με τον Ίαν Ρας, δείχνοντας διάθεση συλλυπητηρίων.


Τα τραπεζικά μεγαθήρια των ΗΠΑ ανακοινώνουν αποτελέσματα - Τι περιμένουν οι αναλυτές | Liberal Markets\nΜε βάση το consensus των αναλυτών, η JPMorgan Chase, η μεγαλύτερη τράπεζα των ΗΠΑ, αναμένεται να ανακοινώσει ελαφρά μείωση της κερδοφορίας σε σύγκριση με το ίδιο τρίμηνο πέρυσι, αρχίζοντας τον χορό των ανακοινώσεων την Τετάρτη.\nΘα ακολουθήσουν οι Citigroup και Morgan Stanley την Πέμπτη. Και οι δύο αναμένεται να ανακοινώσουν αύξηση 15% στα κέρδη τρίτου τριμήνου ενώ για τη Bank of America η μέση εκτίμηση βλέπει άνοδο των κερδών κατά περίπου 35%.\nΗ Wells Fargo που επίσης ανακοινώνει αποτελέσματα την Πέμπτη εκτιμάται οτι θα κάνει τη διαφορά με αύξηση κερδών 100% σε ένα τρίμηνο που τα κέρδη της επιβαρύνθηκαν από έκτακτα έξοδα.\nΗ Goldman Sachs θα κλείσει τον κύκλο την Παρασκευή και οι αναλυτές περιμένουν μικρή αύξηση των κερδών.\nΟι επαναγορές ιδίων μετοχών θα παίξουν το ρόλο τους καθώς θα ενισχύσουν τα κέρδη ανά μετοχή το τρίτο τρίμηνο αλλά και σε αυτά που θα ακολουθήσουν.\nΟι τομείς επενδυτικής τραπεζικής εκτιμάται ότι θα συνεισφέρουν εντυπωσιακά κέρδη χάρη στις εξαγορές ρεκόρ που πραγματοποιήθηκαν κατά τη διάρκεια του τρίτου τριμήνου ενώ η πτώση των εσόδων από το trading ομολόγων θα αντισταθμιστεί μερικώς από τις δυνατές επιδόσεις στις χρηματιστηριακές εργασίες.\nΗ προσοχή των αναλυτών όμως θα είναι στραμμένη στα καθαρά έσοδα τόκων που αποτελούν πάνω από το ήμισυ των συνολικών εσόδων των τραπεζικών ομίλων.\nΤα καθαρά έσοδα από τόκους υπήρξαν στάσιμα τα τελευταία τρίμηνα και το ερώτημα είναι αν θα ακολουθήσουν ανοδική πορεία τους επόμενους μήνες, λόγω υψηλότερων επιτοκίων και νέας ζήτησης χρηματοδοτήσεων από επιχειρήσεις και νοικοκυριά.\nΜερικές από τις τράπεζες ενδέχεται να εμφανίσουν αυξημένα έσοδα από τόκους καθώς άρχισαν να επενδύουν την πλεονάζουσα ρευστότητα τους σε χρεόγραφα, όπως τα 5ετη κρατικά ομόλογα η απόδοση των οποίων πρόσφατα έφτασε το 1,0%, έχοντας τριπλασιαστεί από την αρχή της χρονιάς.\nΟι αναλυτές επίσης θα επικεντρωθούν στις ενδείξεις για την πορεία της ζήτησης δανείων από τις επιχειρήσεις και στο αν η πτώση της έχει αντιστραφεί.\nΗ γενικότερη εκτίμηση είναι ότι η ζήτηση θα αυξηθεί όταν υποχωρήσουν οι στενώσεις στην εφοδιαστική αλυσίδα και οι επιχειρήσεις αρχίσουν να ξαναχτίζουν τα αποθέματα τους, δραστηριότητα που χρειάζεται χρηματοδότηση.\nΠολλές επιχειρήσεις και νοικοκυριά αποπλήρωσαν χρέη κατά τη διάρκεια της πανδημίας.\nΣτην περίπτωση της Βank of America, η αναμενόμενη αύξηση 35% στα κέρδη μάλλον θα προέλθει από μικρότερες προβλέψεις για επισφαλή δάνεια και από την άνοδο των καθαρών εσόδων από τόκους, ένδειξη ότι η στρατηγική του να τοποθετεί πλεονάζουσα ρευστότητα σε κρατικά ομόλογα αποδείχτηκε πετυχημένη.\nΣύμφωνα με την Goldman Sachs, αντίθετα με πέρυσι, οι τράπεζες θα ωφεληθούν σε πολύ μικρότερο βαθμό αυτό το τρίμηνο από την αποδέσμευση προβλέψεων που είχαν πάρει για επισφαλή δάνεια κατά τη διάρκεια της πανδημίας που τελικά δεν γύρισαν κόκκινα.\nΟι τράπεζες έχουν ήδη αποδεσμεύσει γύρω στο 60% των συνολικών προβλέψεων των 50 δισ. δολαρίων που είχαν βάλει στην άκρη και εκτιμάται ότι θα αποδεσμεύσουν άλλα 5 δισ. δολάρια αυτό το τρίμηνο.\nΟι πλέον ωφελημένες θα είναι η Wells Fargo και η Citigroup.\nΟι προμήθειες από τις συμβουλευτικές υπηρεσίες σε deals εξαγορών αναμένεται να παρουσιάσουν αύξηση 80% στις μεγάλες επενδυτικές τράπεζες κατά μέσο όρο, όπως και από αναδοχές αυξήσεων μετοχικού κεφαλαίου.\nΑντίθετα, τα έσοδα από το trading εκτιμάται ότι θα εμφανίσει μείωση 10% κατά μέσο όρο καθώς οι συναλλαγές σε ομόλογα που έφεραν έσοδα ρεκόρ πέρυσι έχουν υποχωρήσει σε πιο κανονικά επίπεδα.\nΓια τη JPMorgan οι αναλυτές αναμένουν μείωση κερδών 3% περίπου σε ετήσια βάση το τρίτο τρίμηνο λόγω χαμηλότερων εσόδων από trading και υψηλότερων εξόδων.\nΓια τη Morgan Stanley βλέπουν αύξηση της κερδοφορίας λόγω υψηλότερων προμηθειών από συμβουλευτικές υπηρεσίες σε deals εξαγορών όπως και από υπηρεσίες διαχείρισης περιουσίας. Το ίδιο και για τη Goldman Sachs τα κέρδη της οποίας θα ευνοηθούν από τα έσοδα επενδυτικής τραπεζικής λόγω της έκρηξης των συμφωνιών συγχωνεύσεων και εξαγορών.


Κορονοϊοός: Το Χονγκ Κονγκ απαγορεύει την είσοδο σε μη κατοίκους | Capital\nΔευτέρα, 23-Μαρ-2020 11:50\nΚορονοϊοός: Το Χονγκ Κονγκ απαγορεύει την είσοδο σε μη κατοίκους\nΤο Χονγκ Κονγκ θα απαγορεύσει την είσοδο στο έδαφός του στους μη κατοίκους από τη Τετάρτη, ανακοίνωσε σήμερα η επικεφαλής της κυβέρνησης της πρώην βρετανικής αποικίας Κάρι Λαμ, η οποία έλαβε νέα μέτρα για τον περιορισμό της εξάπλωσης της επιδημίας του κορονοϊού.\n"Από τα μεσάνυκτα της 25ης Μαρτίου δεν θα επιτρέπεται να εισέρχονται στην πόλη όλοι οι μη μόνιμοι κάτοικοι του Χονγκ Κονγκ που θα φτάνουν από το εξωτερικό", τόνισε η Λαμ, εξηγώντας ότι το μέτρο θα ισχύσει τουλάχιστον για δύο εβδομάδες.\nΕξάλλου η κυβέρνηση του Χονγκ Κονγκ σκοπεύει να αναστείλει προσωρινά την πώληση αλκοόλ στα περισσότερα από 8.000 μπαρ και εστιατόρια, ένα άνευ προηγουμένου μέτρο για την πόλη που δεν κοιμάται ποτέ.\nΣυγκινημένη η Λαμ κατήγγειλε ότι πολλοί άνθρωποι έβγαλαν τις μάσκες τους στα μπαρ και "μάλιστα είχαν στενές επαφές με άλλους ενόσω ήταν μεθυσμένοι", αυξάνοντας τον κίνδυνο μετάδοσης της covid-19.\n"Οπότε θα προτείνουμε (…) την αναστολή της ισχύος της άδειας πώλησης αλκοόλ για τα περίπου 8.600 μπαρ, εστιατόρια και κλαμπ", επεσήμανε η Λαμ, η οποία φορούσε μάσκα στη διάρκεια της συνέντευξης Τύπου.\n"Εξετάζουμε οποιαδήποτε άλλα μέτρα μπορούμε να λάβουμε αντί να κλείσουμε τα εστιατόρια καθώς γνωρίζουμε ότι πολλοί κάτοικοι του Χονγκ Κονγκ δεν μαγειρεύουν στο σπίτι και τρώνε συχνά έξω", εξήγησε.\nΗ πώληση αλκοόλ θα εξακολουθήσει να επιτρέπεται στα σούπερ μάρκετ και τα άλλα καταστήματα.\nΗ κυβέρνηση του Χονγκ Κονγκ ανακοίνωσε σήμερα 39 νέα κρούσματα του κορονοϊού, από τα οποία τα 30 αφορούσαν ανθρώπους που είχαν ταξιδέψει πρόσφατα στο εξωτερικό. Ο συνολικός αριθμός των κρουσμάτων φτάνει τα 357, ενώ τέσσερις άνθρωποι έχουν πεθάνει.\nΤα νέα μέτρα ανακοινώθηκαν δύο ημέρες αφού η κυβέρνηση προειδοποίησε ότι η ραγδαία αύξηση του αριθμού των ανθρώπων που επιστρέφουν στο Χονγκ Κονγκ από πληγείσες από την covid-19 περιοχές ενδέχεται να προκαλέσει μεγάλο ξέσπασμα της επιδημίας στην τοπική κοινότητα.\nΕξάλλου αργά χθες Κυριακή το Χονγκ Κονγκ ανακοίνωςσε ότι ερευνά 41 περιπτώσεις ανθρώπων που παραβίασαν την καραντίνα, ανάμεσά τους και 5 που απειλούνται με ποινικές διώξεις. Δύο εξ αυτών είχαν αφαιρέσει τα βραχιολάκια ηλεκτρονικής παρακολούθησης που χρησιμοποιούν οι αρχές για να ελέγχουν την τήρηση της καραντίνας.


ΟΛΥΜΠΙΑΚΟΣ: Πλησιάζει η επιστροφή Τοροσίδη\nΣτο μεταγραφικό μέτωπο στρέφει την προσοχή του ο Ολυμπιακός καθώς είναι ειλημμένη απόφαση να ενισχυθεί η ομάδα. Τα δεδομένα στις μεταγραφικές υποθέσεις που θα απασχολήσουν αρκετά τις προσεχείς ημέρες τη διοίκηση του Ολυμπιακού απασχολούν τον Τακη Λεμονή. Βεβαια στο θέμα Μιεραλάς θα παίξουν και αλλά πράγματα ρόλο όπως το οικονομικό, καθώς ο παίκτης δεν υπολογίζετε αγωνιστικά από τον προπονητή του. Είναι δεδομένο ότι ο Ολυμπιακός και ο διεθνής άσος θέλουν να συνεργαστούν, αλλά κανείς δεν μπορεί να προδικάσει τα πράγματα όσον αφορά το μέλλον. Σύμφωνα με πληροφορίες από την Αγγλία, οι όποιες αποφάσεις στο στρατόπεδο των «ζαχαρωτών» για το ρόστερ θα ληφθούν στα τέλη του μήνα ή λίγες μέρες μετά την Πρωτοχρονιά, ώστε να ξεκαθαρίσει και η κατάσταση του διεθνούς άσου. Ταυτόχρονα οι «ερυθρόλευκοι» βρίσκονται σε διαδικασία συζήτησης και με τον Βασίλη Τοροσίδη για την επιστροφή του. Μαι περίπτωση σαφώς πιο εφικτή σε σχέση με του Μιραλάς. Πάντως όλα δείχνουν πώς ο Τοροσίδης θα επιστρέψει στο Κραισκάκη.\nΥπάρχει επίσης ανοιχτό το ενδεχόμενο να επιστρέψει και ο Γιαννιώτης. Τέλος στη Γαλλία, εν τω μεταξύ, αναφέρουν πως στα υπ’ όψιν του Μοντέστο για την ενίσχυση της μεσαίας γραμμής εξετάζεται η περίπτωση του Ζινεντίν Μαχά.


Τέλος ο Μιλόγεβιτς από τον Ερυθρό Αστέρα. «Χρειάζομαι ένα διάλειμμα» - Tromaktiko.gr\nΤέλος ο Μιλόγεβιτς από τον Ερυθρό Αστέρα. «Χρειάζομαι ένα διάλειμμα»\n19 Δεκεμβρίου 2019 15:32\nΠαρελθόν από την τεχνική ηγεσία του Ερυθρού Αστέρα αποτελεί και επίσημα ο Βλάνταν Μιλόγεβιτς. Τα όσα είπε στη συνέντευξη Τύπου που έδωσε…\nΟ Βλάνταν Μιλόγεβιτς παραχώρησε την Πέμπτη (19.12.2019) συνέντευξη Τύπου, με την οποία αποχαιρέτησε τον Ερυθρό Αστέρα, έπειτα από δυόμισι χρόνια συνεργασίας.\nΟ Σέρβος τεχνικός τόνισε πως ήθελε να αφήσει την ομάδα σε όσο το δυνατόν καλύτερη χρονική στιγμή. Τη θέση του Μιλόγεβιτς αναμένεται να πάρει ο Ντέγιαν Στάνκοβιτς.\n“Πήρα την απόφαση να μη συνεχίσω στον Ερυθρό Αστέρα. Θέλω να ευχαριστήσω την οικογένειά μου, τους κ. Τέρζιτς και Ντράγκαν Μιλόσεβιτς, που πίστεψαν σε εμένα. Τον κ.Μιρκέλα, γιατί τα αποτελέσματα που ήρθαν είναι δικά του, όσο είναι και δικά μου. Ευχαριστώ τους δημοσιογράφους, τους οπαδούς, δεν ξέρω τι να πω”, σχολίασε ο Μιλόγεβιτς στην αρχική του τοποθέτηση και συνέχισε:\n“Η απόφαση αυτή ελήφθη πριν την αναμέτρηση με την Τσουκαρίτσκι. Για αυτό είχα πει ότι είναι το πιο γλυκό. Ο νέος προπονητής θα έχει το χρόνο να γνωρίσει την ομάδα. Έχει 11 βαθμούς προβάδισμα, νομίζω πως ήδη έχουμε κερδίσει τον τίτλο. Ξέρω ότι θα ήταν περίπλοκο να έφευγα το καλοκαίρι, γιατί ξέρω τις δυσκολίες του πρώτου καιρού και για αυτό ήθελα ο διάδοχός μου να έχει όσο περισσότερο χρόνο γίνεται”.\nΌσο για τον λόγο που πήρε αυτή την απόφαση, είπε: “Για πρώτη φορά ο Αστέρας έδωσε τόσα πολλά παιχνίδια. Χρειάζομαι ένα διάλειμμα με την οικογένειά μου. Φυσικά, θα χρησιμοποιήσω αυτό τον χρόνο για εκπαίδευση, αλλά πρώτα από όλα θα αφοσιωθώ στην οικογένειά μου”.\nKonferencija šefa stručnog štaba Vladana Milojevića https://t.co/ZRV7Emh5P3\nNorth Evia – Samos Pass: Ανάρπαστα τα vouchers – Πάνω από 9.500 αιτήσεις μέσα σε μια ώρα


Υπεύθυνος Επικοινωνίας - email\nΕίδος Επιχείρησης ΚΟΜΜΩΤΗΡΙΑ\nΔιέυθυνση Ηροδότου 7\nΤηλέφωνο 210 7223864\nFax 210 7230759\nΤο κομμωτήριο NOTIS έχει μεγάλη εμπειρία σε κουρέματα, ανταύγιες, extensions, μανικιούρ, πεντικιούρ, κ.α. Πιστεύουμε ότι το προσεγμένο παρουσιαστικό είναι διαφορετικό για κάθε άτομο και η επίτευξή του δεν πρέπει να είναι καθημερινός αγώνας.\nΜελετώντας τα χαρακτηριστικά, την προσωπικότητα και τις ανάγκες σας, δημιουργούμε το προσωπικό σας στυλ, για να σας διευκολύνουμε στο καθημερινό styling των μαλλιών σας.\nΦροντίζουμε την υγεία των μαλλιών σας. Χρησιμοποιούμε αποκλειστικά φυτικά και βιολογικά προϊόντα, υψηλής ποιότητας και ευγενικά προς την τρίχα. Οι βαφές μας περιέχουν εκχύλισμα γιαουρτιού και καλεντούλας με βιολογικά συστατικά και 100% επικάλυψη της τρίχας, χωρίς αμμωνία και PPD!\nΗ τεχνική δημιουργίας είναι μοναδική για τον καθένα και την καθεμία από σας! Τα δύο αδέρφια, Ελένη και Μάνος, συμμετέχουν συνεχώς σε διεθνή συνέδρια στο Παρίσι, στο Λονδίνο και στο Μιλάνο, ανανεώνουν διαρκώς τις γνώσεις τους, μελετούν προσεκτικά κάθε πτυχή του διεθνούς design και της μόδας και αναζητούν νέες τεχνικές που θα μεταμορφώσουν τα μαλλιά σας!


Ξενοδοχεία σε Καμάρες, Ελλάδα | Προσφορές διακοπών από 41 EUR ανά βράδυ | iBooked.gr\nعربي فنادق في Kamáres\nDeutsch Hotels Kamáres\nEnglish Hotels in Kamares (Mani)\nEspañol Kamáres hoteles\nFrançais Hôtels Kamáres\nItaliano Hotel Kamáres\nMagyar Szálláshelyek itt: Kamáresz\nNederlands Kamáres hotels\nРусский Отели Камареса\nΞενοδοχεία σε Καμάρες\nΑναζητήστε ανάμεσα σε 78 διαθέσιμα ξενοδοχεία και καταλύματα σε Καμάρες από περισσότερους από 50 παρόχους.\nΠροβολή στο χάρτη100 μέτρα από Κέντρο Πόλης1.1 χλμ. από Κέντρο πόλης\nΤο ξενοδοχείο χτίστηκε το 2106 σε τουριστική περιοχή της πόλης Μαραθέα και σήμερα διαθέτει 10 δωμάτια.\nΠαρόμοια καταλύματα κοντά σε Καμάρες\nΠροβολή στο χάρτη6.5 χλμ. από Καμάρες6.5 χλμ. από Κέντρο Πόλης\nΠροβολή στο χάρτη4.6 χλμ. από Καμάρες4.6 χλμ. από Κέντρο Πόλης\nΠροβολή στο χάρτη6.1 χλμ. από Καμάρες6.1 χλμ. από Κέντρο Πόλης\nBello Horizonte Ξενοδοχείο ΓύθειοΠανσιόν\nΠροβολή στο χάρτη6.7 χλμ. από Καμάρες6.7 χλμ. από Κέντρο Πόλης\nΠροβολή στο χάρτη3.1 χλμ. από Καμάρες3.1 χλμ. από Κέντρο Πόλης\nΠροβολή στο χάρτη7.2 χλμ. από Καμάρες7.2 χλμ. από Κέντρο Πόλης\nΠροβολή στο χάρτη6.6 χλμ. από Καμάρες6.6 χλμ. από Κέντρο Πόλης\nΠροβολή στο χάρτη1.6 χλμ. από Καμάρες1.6 χλμ. από Κέντρο Πόλης\nΠροβολή στο χάρτη6.8 χλμ. από Καμάρες6.8 χλμ. από Κέντρο Πόλης\nΠροβολή στο χάρτη5.0 χλμ. από Καμάρες5.0 χλμ. από Κέντρο Πόλης\nAreti & Maria ApartmentsΔιαμέρισμα\nΠροβολή στο χάρτη3.8 χλμ. από Καμάρες3.8 χλμ. από Κέντρο Πόλης\nΠροβολή στο χάρτη4.2 χλμ. από Καμάρες4.2 χλμ. από Κέντρο Πόλης\nΠροβολή στο χάρτη6.3 χλμ. από Καμάρες6.3 χλμ. από Κέντρο Πόλης\nΠροβολή στο χάρτη2.9 χλμ. από Καμάρες2.9 χλμ. από Κέντρο Πόλης\nΑnastasia apartments ΜαυροβούνιΔιαμέρισμα\nΠροβολή στο χάρτη6.9 χλμ. από Καμάρες6.9 χλμ. από Κέντρο Πόλης\nΠροβολή στο χάρτη6.4 χλμ. από Καμάρες6.4 χλμ. από Κέντρο Πόλης\nΣε απόσταση 2.2 χλμ από Πύργος Τζαννετάκη αυτό το διαμέρισμα προσφέρει μικρή κουζίνα μαζί με εξέδρα στον ήλιο και ηλιόλουστη βεράντα.\n4692.8 χλμ. από Καμάρες\nΠροβολή στο χάρτη1.3 χλμ. από Καμάρες1.3 χλμ. από Κέντρο Πόλης\nΠροβολή στο χάρτη2.6 χλμ. από Καμάρες2.6 χλμ. από Κέντρο Πόλης\nΤο κατάλυμα προσφέρει θέα στη θάλασσα μαζί με πλήρως εξοπλισμένη κουζίνα και απέχει 4.2 χλμ από Panaghia.\nΜικρό Χωριό Aparthotel ΒαθύΞενοδοχείο επιπλωμένων διαμερισμάτων\nΣτην περιοχή Γύθειο αυτό το διαμέρισμα 10 δωματίων αποτελεί την ιδανική βάση για επισκέψεις σε Mani Beach Camping.\nΠροβολή στο χάρτη4.7 χλμ. από Καμάρες4.7 χλμ. από Κέντρο Πόλης\nΠροβολή στο χάρτη5.9 χλμ. από Καμάρες5.9 χλμ. από Κέντρο Πόλης\nΠροβολή στο χάρτη7.1 χλμ. από Καμάρες7.1 χλμ. από Κέντρο Πόλης\nΠροβολή στο χάρτη6.2 χλμ. από Καμάρες6.2 χλμ. από Κέντρο Πόλης\nPorto Ageranos Apartment ΒαθύΔιαμέρισμα\nΠροβολή στο χάρτη1.7 χλμ. από Καμάρες1.7 χλμ. από Κέντρο Πόλης\nΔιαμέρισμα απέχει λίγα βήματα από Παραλία Μαυροβουνίου και διαθέτει επίσης ηλεκτρικό βραστήρα, ψυγείο και σκεύη κουζίνας σε μικρή κουζίνα.\nΣε απόσταση 2.3 χλμ από Νήσος Κρανάη, αυτό το κατάλυμα διαθέτει εξέδρα στον ήλιο, ηλιόλουστη βεράντα και αίθριο.\nΠροβολή στο χάρτη2.7 χλμ. από Καμάρες2.7 χλμ. από Κέντρο Πόλης\nΠροβολή στο χάρτη6.0 χλμ. από Καμάρες6.0 χλμ. από Κέντρο Πόλης\nSofia Apartments ΓύθειοΔιαμέρισμα\nΠροβολή στο χάρτη7.0 χλμ. από Καμάρες7.0 χλμ. από Κέντρο Πόλης\nΔιαθέτοντας βεράντα, Διαμέρισμα για 4 άτομα βρίσκεται κοντά σε Παραλία Μαυροβουνίου.\nΠροβολή στο χάρτη7.5 χλμ. από Καμάρες7.5 χλμ. από Κέντρο Πόλης\nΑυτό το διαμέρισμα 2 υπνοδωματίων μπορεί να φιλοξενήσει έως 4 άτομα, σε απόσταση 20 λεπτών με τα πόδια από Παραλία Μαυροβουνίου.\nTheano House Mani Βίλα ΓύθειοΒίλα\nΤοποθετημένο δίπλα σε Φάρος του Γυθείου και σε απόσταση 3 χλμ από το κέντρο της πόλης Γύθειο, το ξενοδοχείο διαθέτει εξέδρα στον ήλιο και χώρο για ηλιοθεραπεία.\nDiamond Palace Apartments ΓύθειοΔιαμέρισμα\nΣπίτι μπροστά στη θάλασσα Βίλα ΓύθειοΒίλα\nΠροβολή στο χάρτη100 μέτρα από Καμάρες100 μέτρα από Κέντρο Πόλης1.1 χλμ. από Κέντρο πόλης\nMani Beach Camping απέχει 4.5 χλμ από αυτή τη βίλα που προσφέρει 2 υπνοδωμάτια και κουζίνα.\nΤοποθετημένο σε απόσταση 15 λεπτών με τα πόδια από Παραλία Μαυροβουνίου του Μαυροβουνίου, το κατάλυμα διαθέτει 1 υπνοδωμάτια για 4 άτομα.\nMargo Beach Hotel ΓύθειοΞενοδοχείο\nVillas Guest House ΒαθύΠανσιόν\nΠροβολή στο χάρτη1.5 χλμ. από Καμάρες1.5 χλμ. από Κέντρο Πόλης\nΕξοχικό σπίτι ΚΑΝΤΗΡΑΚΑΣ Βίλα ΓύθειοΒίλα\nΠροβολή στο χάρτη5.7 χλμ. από Καμάρες5.7 χλμ. από Κέντρο Πόλης\nΑυτή η παραθαλάσσιο βίλα απέχει 3 χλμ από Φάρος του Γυθείου και καλωσορίζει τους επισκέπτες του προσφέροντας γουίντ-σέρφινγκ και ιππασία.\nMelina S Apartment ΓύθειοΔιαμέρισμα\nΠροβολή στο χάρτη7.4 χλμ. από Καμάρες7.4 χλμ. από Κέντρο Πόλης\nΑυτό το διαμέρισμα 1 υπνοδωματίων μπορεί να φιλοξενήσει έως 4 άτομα, σε απόσταση 20 λεπτών με τα πόδια από Ιστορικό και Εθνολογικό Μουσείο Μάνης.\nPortro-Ageranos Καψοκολης Προκοπιος Κατοικια Με Βραχυχρονια Μισθωσης ΔιαμέρισμαΔιαμέρισμα\nΠροβολή στο χάρτη1000 μέτρα από Καμάρες1000 μέτρα από Κέντρο Πόλης\nΠροσφέροντας 2 υπνοδωμάτια, το διαμέρισμα βρίσκεται κοντά σε ναυάγιο Δημήτριος, και διαθέτει βεράντα.\nPorto-Ageranos Καψοκολης Προκοπιοσ Κατοικια Με Βραχυχρονια Μισθωσης ΔιαμέρισμαΔιαμέρισμα\nΠροσφέροντας 1 υπνοδωμάτια, το διαμέρισμα βρίσκεται κοντά σε ναυάγιο Δημήτριος, και διαθέτει βεράντα.\nChateau Studio KoumarosΔιαμέρισμα\nΠροβολή στο χάρτη7.7 χλμ. από Καμάρες7.7 χλμ. από Κέντρο Πόλης\nMeliti Διαμέρισμα ΣκουτάριΔιαμέρισμα\nMalvazios Villas ΓύθειοΔιαμέρισμα\nIdeal Home Near The Beach ΓύθειοΒίλα\nΒίλα απέχει 10 λεπτά με το αυτοκίνητο από Κεντρο Πολιτισμου Δημου Ανατολικησ Μανησ και προσφέρει γουίντ-σέρφινγκ, κατάδυση και ιππασία.\nCamper Near The Sea Ξενοδοχείο ΒαθύΚάμπινγκ\nΠαραλία Βαθύ απέχει 0.9 χλμ από αυτή τη βίλα που προσφέρει 1 υπνοδωμάτια και κουζίνα.\nporto ageranos τριόροφος μανιάτικος πύργος με βραχυχρόνια μίσθωσης ΒίλαΒίλα\nΠαραλία Σκουτάρι απέχει 4,7 χλμ από αυτή τη βίλα που προσφέρει 3 υπνοδωμάτια και κουζίνα.\nSkoutari Bungalows Galateia RoomΔιαμέρισμα\nΠροβολή στο χάρτη2.5 χλμ. από Καμάρες2.5 χλμ. από Κέντρο Πόλης\nΑυτό το κατάλυμα 108 μ² αποτελείται από 3 υπνοδωμάτια, κουζίνα και 2 μπάνια.\nAti Villa With Pool Near Gythio, PeloponneseΒίλα\nΒίλα απέχει 2.5 χλμ από Παραλία Μαυροβουνίου και προσφέρει 2 υπνοδωμάτια και ιδιωτική πισίνα.\nΠροβολή στο χάρτη3.5 χλμ. από Καμάρες3.5 χλμ. από Κέντρο Πόλης\nΔιαμέρισμα βρίσκεται σε απόσταση 3.8 χλμ από Agia Varvara Beach και προσφέρει στέγαση για μέχρι 8 άτομα αλλά και χώρο για ηλιοθεραπεία και κήπο.\nΣε απόσταση 950 μέτρων από Παραλία Βαθύ της πόλης Βαθύ, το διαμέρισμα προσφέρει κουζίνα.\nΣε απόσταση 3.9 χλμ από Παραλία Σκουτάρι αυτό το διαμέρισμα προσφέρει κουζίνα μαζί με μπάρμπεκιου και κήπο.\nΚαμάρες15.06 - 16.06.2021\nΒαθύ 9 ξενοδοχεία - 3 χλμ.Σκουτάρι 9 ξενοδοχεία - 3 χλμ.Μαυροβούνι 9 ξενοδοχεία - 8 χλμ.Γύθειο 77 ξενοδοχεία - 10 χλμ.Καραβοστάσι 5 ξενοδοχεία - 13 χλμ.Liménion 13 ξενοδοχεία - 13 χλμ.Γερολιμένας 11 ξενοδοχεία - 26 χλμ.Ελιά Λακωνίας 6 ξενοδοχεία - 26 χλμ.Στούπα 137 ξενοδοχεία - 29 χλμ.Καρδαμύλη 69 ξενοδοχεία - 34 χλμ.Σπάρτη 59 ξενοδοχεία - 44 χλμ.Μυστράς 21 ξενοδοχεία - 45 χλμ.Ελαφόνησος 38 ξενοδοχεία - 46 χλμ.Μονεμβασιά 101 ξενοδοχεία - 48 χλμ.\nΑγκιστρι ΞενοδοχειαLençóis MaranhensesHotel SantoriniΜαλτα ΞενοδοχειαAirbnb ΡοδοςΞενοδοχεια Στην ΧαλκιδικηΝομός ΦλώριναςΞενοδοχεια ΙκαριαΞενοδοχεια ΑιγιναΝησιά Ιονίου


Η ΕΠΙΣΤΗΜΗ ΕΝΩΠΙΟΝ ΤΗΣ ΣΤΑΥΡΩΣΕΩΣ ΚΑΙ ΤΗΣ ΑΝΑΣΤΑΣΕΩΣ ΤΟΥ ΙΗΣΟΥ ΧΡΙΣΤΟΥ\n(Διάλεξη σε φοιτητές, στο Α.Π.Θ. το 1978)\nΘα θεωρούσα πάρα πολύ ελλιπές, θα θεωρούσα ένα ακρωτηριασμό της συνεργασίας η οποία υπάρχει ανάμεσα σε μας, οι οποίοι προσπαθούμε να διδάξουμε, και σε σας, οι οποίοι έχετε την τόση προθυμία να μάθετε, εάν περιοριζόταν αυτή η συνεργασία μόνο πέριξ ορισμένων επιστημονικών γνώσεων. Νομίζω ότι αυτή η επικοινωνία, η τόσο στενή και ιδιάζουσα, η οποία δημιουργείται εις τους χώρους τους ακαδημαϊκούς, είναι φυσικό να επεκτείνεται και εις ευρύτερα πλαίσια. Και εις θέματα τα οποία απασχολούν την ψυχή γενικώτερα και εις τα οποία η ψυχή πρέπει να δώσει κάποια απάντηση.\nΚάθε διάλεξη η οποία γίνεται, είναι στην πραγματικότητα και ένας διάλογος. Υπ’ αυτή την έννοια ας θεωρηθεί παρακαλώ και η αποψινή μας συνάντηση. Καθ’ όλο το διάστημα που θα ακούτε, όσα θα έχετε την υπομονή να μου επιτρέψετε να πω, θα ήθελα να έχετε τη σκέψη σας απασχολημένη, με το εάν συμφωνεί ή εάν διαφωνεί. Ούτως ώστε, εκ των υστέρων, η συζήτηση να δώσει σε όλους μας, και πρώτα σε μένα, την ευκαιρία δια της επικοινωνίας και συνεργασίας να φθάσουμε σε ένα καρποφόρο συμπέρασμα.\nΘα ήθελα να αρχίσω την σημερινή μας συζήτηση, γύρω από το θέμα κυρίως της αναστάσεως του Ιησού Χριστού, με ένα επεισόδιο το οποίο αφηγείται ένας δημοσιογράφος, ο οποίος ευρίσκετο το 1917 στην Μόσχα, μετά την Οκτωβριανή επανάσταση, Μετά την επικράτηση των Μπολσεβίκων, δημιουργούνταν μεγάλες μαζικές συγκεντρώσεις στις πλατείες, στις οποίες μαζευόταν πολύς λαός και επί ώρες άκουγε τους διαφόρους ομιλητές να αναπτύσσουν τις ιδέες του μαρξισμού και του υλισμού. Επειδή αυτή η διδασκαλία ήταν πολύωρη και έδιδε την εντύπωση μιας μονομερούς μόνο αναπτύξεως, οι ιθύνοντες και οι οργανωτές είχαν αποφασίσει να δημιουργούν κάποια τεχνητή συζήτηση. Στο τέλος αυτών των μακρών μονολόγων, ρωτούσαν ποιος θα ήθελε να εκφράσει τη γνώμη του. Οι γνώμες βεβαίως, οι οποίες προσφερόταν, ήταν ήδη έτοιμες και δεν αποτελούσαν άλλο από ένα σχόλιο ή μια προσθήκη στα όσα είχαν λεχθεί προηγουμένως. Μια μέρα, που πολλές δεκάδες χιλιάδων είχαν ακούσει αυτές τις διαφωτιστικές ομιλίες μέσα στην κεντρική πλατεία της Μόσχας, στην εποχή της τρομοκρατίας, λέγει ο ομιλητής στο τέλος· «Ποιος θα ήθελε να πει τη γνώμη του πάνω σε όλα αυτά;». Και στην περίοδο εκείνη του διωγμού, που δεκάδες χιλιάδων ιερέων φονεύθηκαν, εμφανίζεται ένας γέρος κυρτός, ιερέας, με φθαρμένο ράσο, όπως μαρτυρεί ο δημοσιογράφος, και λέγει· «Εγώ θα ήθελα να μιλήσω». Μόλις τον αντικρίζει ο ομιλητής του λέγει· «Να μιλήσεις, αλλά δεν θα πεις πολλά». «Όχι, μην ανησυχείς αδελφέ μου», του απαντά εκείνος, «δεν θα πω πολλά». Ανεβαίνει επάνω στο βήμα και λέγει·\n«Αγαπητοί μου, ακούσαμε όσα είχε να μας πει ο ομιλητής για τις νέες αυτές ιδέες. Όμως, αδελφοί μου, ο Χριστός Ανέστη». Και όλος εκείνος ο λαός απάντησε· «Αληθώς Ανέστη». Ο ιερέας κατήλθε και δεν εμφανίσθηκε ξανά.\nΤο μήνυμα αυτό, ότι «ο Χριστός Ανέστη» υπήρξε, εν τούτοις, ένα ριζικώτατο και πανίσχυρο κήρυγμα, το οποίο απαντούσε και αντίκρουε εκ βάθρων όλη την άρνηση η οποία είχε προβληθεί. Διότι μέσα στο γεγονός της αναστάσεως και στην πίστη για την ανάσταση περικλείεται όλο το βάθρο στο οποίο στηρίζεται η χριστιανική θρησκεία, η οποία διακηρύσσει ότι είναι η Αλήθεια και το οποίο αποτελεί και μια πλήρη ανατροπή όλων των αντίθετων αντιλήψεων και κοσμοθεωριών και ιδεολογιών. Και αυτό, διότι αν αναστήθηκε όντως ο Χριστός, αφού πέθανε, τότε πράγματι υπάρχει Θεός, Κύριος της ζωής και του θανάτου. Αλλιώς η ανάστασή του είναι αδύνατη. Διότι, αν αναστήθηκε αυτοδύναμα ο Ιησούς Χριστός, τότε είναι Θεός ο ίδιος, όπως το διακήρυξε. Διότι ο Ιησούς Χριστός είναι η σωτηρία των ανθρώπων. Δια της αναστάσεως νικά το θάνατο και επικυρώνει, έτσι, την δια της σταυρώσεως εξαγορά και εξάλειψη της αμαρτίας, παρέχων την μόνη και πλήρη σωτηρία.\nΓι’ αυτό η σταύρωση και η ανάσταση του Χριστού, ως ιστορικά γεγονότα, έχουν συγκεντρώσει τα πυρά κάθε ανθρώπου, ο οποίος δεν εννοεί να παραδεχθεί τις βασικές αυτές αλήθειες του Χριστιανισμού.\nΔιότι, εάν είναι αληθινά γεγονότα η σταύρωση και η ανάσταση, τότε όλα τα κηρύγματα και όλες οι αρχές του Χριστιανισμού πρέπει να γίνουν παραδεκτές.\nΟι άνθρωποι, οι οποίοι για διάφορους λόγους δεν θέλουν να είναι αληθινά, έχουν επιστρατεύσει και την ίδια την επιστήμη για να βρουν επιχειρήματα, να βρουν λογικοφανείς αντιρρήσεις στην αξιοπιστία των αφηγήσεων για την σταύρωση και την ανάσταση. Έτσι κακομεταχειρίζονται με διαφόρους τρόπους την επιστήμη, διότι δεν είναι δυνατό να ανεχθούν ότι όλα αυτά είναι αλήθεια. Διότι, αν αυτά είναι αλήθεια, τότε κάθε τι το αντίθετο είναι πλάνη και σφάλμα· και η ζωή όπως την ζούμε, και τα είδωλα που λατρεύουμε. Και επειδή συχνά δεν αντιλαμβανόμαστε ότι αυτή η διαπίστωση ακριβώς αποτελεί την ευτυχία μας, γι’ αυτό με τόση επιμονή και τόση μανία έχουν επιστρατευθεί τα επιχειρήματα.\nΣ’ αυτό λοιπόν το θέμα θα περιστραφεί και η αποψινή συζήτηση και συγκεκριμένα θα αντιμετωπίσουμε τα τρία παρακάτω ερωτήματα·\nΑ΄. Πέθανε πραγματικά ο Ιησούς Χριστός πάνω στο σταυρό; Διότι βεβαίως, αν δεν πέθανε δεν είναι δυνατό να διακηρύσσεται ότι και αναστήθηκε.\nΒ΄. Εμφανίσθηκε πράγματι στους μαθητές του; Διότι αυτή είναι μια από τις δυο πηγές για την πληροφορία ότι πραγματοποιήθηκε η ανάσταση. Οι εμφανίσεις του Χριστού στους μαθητές του.\nΓ΄. Πως εξηγείται ότι βρέθηκε κενός ο τάφος, που θάφτηκε ο Ιησούς Χριστός μετά την σταύρωση, το δεύτερο τεκμήριο ότι όντως έγινε η ανάσταση;\nΣτα τρία αυτά ερωτήματα συνοψίζονται όλες οι αμφιβολίες, όλες οι ενστάσεις, οι οποίες κατά καιρούς με διαφορετική μορφή και επιχειρηματολογία παρουσιάσθηκαν ως προς την ανάσταση του Ιησού Χριστού. Ας τα δούμε στις λεπτομέρειες τους.\nΑ΄. Το ερώτημα εάν όντως ο Χριστός πέθανε πάνω στο σταυρό είναι ενδιαφέρον ότι δεν τέθηκε από τους συγχρόνους του. Και αυτό διότι στους ανθρώπους που είχαν παρακολουθήσει το μαρτύριο του σταυρού, και μάλιστα στα πλήθη που παρακολούθησαν την σταύρωση του Ιησού Χριστού ήταν πράγματι τελείως παράλογο να έχουν τέτοια αμφιβολία. Και μολονότι και οι Εβραίοι, καθώς γνωρίζουμε, και πολλοί άλλοι θέλησαν να καταρρίψουν την πεποίθηση για την ανάσταση, κανείς δεν στήριξε επιχειρηματολογία, αμφισβητώντας τον θάνατο του Ιησού Χριστού, μέχρι τον 18ο αιώνα.\nΚατά τον 18ο αιώνα εν τούτοις, τον αιώνα όπου η διαφώτιση προσπαθεί με λογικοφανή επιχειρήματα να αμφισβητήσει κάθε τι που έχει σχέση με την χριστιανική θρησκεία, ένας Ιταλός, ο VENTURINI, έδωσε την ερμηνεία ότι δεν είχε φθάσει μέχρι τον θάνατο το σταυρικό μαρτύριο του Χριστού και ότι είχε ταφεί σε κατάσταση νεκροφάνειας. Έκτοτε και άλλοι προσπάθησαν να προσθέσουν επιχειρήματα, επιστρατεύοντας την ευεργετική επίδραση των αρωμάτων, της σμύρνας και της αλόης, με τα οποία επήλθε η διακοπή της νεκροφάνειας.\nΑλλά για να διαπιστώσουμε, εάν ήταν δυνατό να μην έχει πεθάνει πάνω στο σταυρό ο Ιησούς Χριστός, θα είναι χρήσιμο, και σ’ αυτό η ιατρική θα μας δώσει μεγάλη βοήθεια, να αντιληφθούμε σε τι συνίστατο σωματικά το πάθος και το μαρτύριο του Ιησού Χριστού. Το πάθος περιείχε αφ’ ενός όλους τους προδιαθετικούς παράγοντες οι οποίοι εξάντλησαν τον οργανισμό του και στην συνέχεια κατέληξε στην σταύρωση. Δεν είναι άσκοπο να αναφέρουμε και τις προκαταρκτικές δοκιμασίες, διότι δεν αποτελούσαν απλώς μια κούραση, μια ταλαιπωρία, μια εξάντληση, αλλά προκαλούσαν διαταραχές, οι οποίες αθροιζόμενες έφερναν τον οργανισμό πλησιέστερα στον θάνατο. Αλλά και τα πλήγματα, που δέχεται ο Ιησούς Χριστός κατά την διάρκεια του πάθους, είναι πολλά, ισχυρά και τα δέχεται σε διαδοχικά στάδια. Αμέσως μετά την πρώτη καταδίκη του από το Καϊάφα, εκτός από το ράπισμα του υπηρέτη του αρχιερέα, ο Ιησούς δέχεται πολλά και σκληρά κτυπήματα κατά πρόσωπο. Τον «εκολάφιζαν» τον «εράπιζαν» τον «έτυπτον» τον «έδερον» κύριοι και υπηρέτες «συνέχοντες αυτόν και περικαλύψαντες το πρόσωπον αυτού». Αλλά και προ της τελικής καταδίκης από τον Πιλάτο, οι τραχείς Ρωμαίοι στρατιώτες αυτή τη φορά επαναλαμβάνουν τα κτυπήματα στο πρόσωπο του Ιησού. Στο ευαγγέλιο ακούμε μια σύντομη φράση «και φραγγελώσας τον Ιησούν παρέδωκεν ίνα σταυρωθή» και ίσως δεν της δίνουμε αρκετή σημασία. Τότε δεν χρειαζόταν αναλυτική περιγραφή. Το μαρτύριο αυτό ήταν συχνό, προηγούταν δε πάντοτε της σταύρωσης. Εμείς όμως νομίζουμε συνήθως ότι πρόκειται για μια απλή μαστίγωση. Αυτό δεν είναι ακριβές. Ο κατάδικος δενόταν πάνω σε ένα στύλο και ο βασανιστής έπαιρνε το φραγγέλιο, το οποίο ήταν ένα μαστίγιο με πολλά λουριά, πάνω στα οποία είχαν δεθεί ή κοκαλάκια σαν τους αστραγάλους που παίζανε τα παιδιά ή σφαιρίδια μολύβδινα, και αυτά τα χτυπούσε με όση δύναμη είχε στην ράχη του κατάδικου, σε βαθμό ώστε με τα πρώτα ήδη κτυπήματα απογυμνωνόταν η πλάτη από δέρμα και, όταν τελείωνε το φραγγέλωμα, οι σάρκες της ράχης είχαν τραυματιστεί και φαινόταν τα οστά της. Αναφέρονται περιπτώσεις καταδίκων οι οποίοι πέθαναν κατά το φραγγέλωμα.\nΣ’ αυτή τη ράχη έφερε ο Ιησούς Χριστός τον Σταυρό ο οποίος ήταν από ξύλο βαρύ, ώστε να μπορεί να αντέχει το βάρος του κατάδικου. Είναι ευνόητο τι σήμαιναν οι μετακινήσεις αυτού του ξύλου πάνω στην ράχη κατά το περπάτημα στον ανηφορικό δρόμο προς τον Γολγοθά. Δεν είναι άξιο απορίας ότι ο κατάδικος βρέθηκε σε πλήρη εξάντληση και αδυναμία να προχωρήσει (κατά μια παράδοση έπεσε μπρούμυτα από το βάρος του), ώστε αναγκάσθηκαν να αγγαρεύσουν τον Σίμωνα τον Κυρηναίο, διότι ήταν ενδεχόμενο να πεθάνει ο Ιησούς πριν φθάσει στον Γολγοθά και σταυρωθεί.\nΑς προσθέσουμε ακόμη και τον «ακάνθινον στέφανον», ο οποίος δεν ήταν μόνο πολύ επώδυνος, αλλά αποτελούσε και ένα πρόσθετο αίτιο αύξησης της αιμορραγίας, διότι τα αγκάθια, όπως τρυπούσαν το τριχωτό της κεφαλής, τραυμάτιζαν μια από τις περιοχές του σώματος οι οποίες αιμορραγούν περισσότερο, όπως θα είχαν την ευκαιρία να διαπιστώσουν όσοι είδαν τραύματα του προσώπου και του τριχωτού της κεφαλής. Σημειωτέο στο κεφάλι με το ακάνθινο στεφάνι γινόταν και κτυπήματα με ράβδο τα οποία βύθιζαν τα αγκάθια πιο βαθειά.\nΑυτό λοιπόν το κατατραυματισμένο, αναιμικό, και με πολλούς πόνους σώμα σταυρώθηκε.\nΑς μελετήσουμε τώρα την ίδια την σταύρωση. Όλοι σχεδόν έχουμε την εντύπωση ότι ο θάνατος πάνω στο σταυρό προέρχεται από τον πόνο που προκαλούν οι ήλοι και την αιμορραγία που ακολουθεί τον τραυματισμό των χεριών και των ποδιών. Οι παράγοντες αυτοί αποτελούν σοβαρά προδιαθετικά αίτια, αλλά δεν είναι, όπως θα δούμε, ο κύριος λόγος του θανάτου. Πράγματι ο πόνος από τα καρφιά είναι εξαιρετικά δυνατός. Ένας Γάλλος χειρούργος, ο BARBET, του οποίου το βιβλίο θα βρείτε στην βιβλιογραφία, έκανε πειράματα επί πτωμάτων για να διαπιστώσει από πού ακριβώς είναι δυνατόν να περάσουν τα καρφιά, ώστε να εκτελεστεί η σταύρωση. Αν οι ήλοι διαπεράσουν την περιοχή της παλάμης, το βάρος του σώματος αναγκάζει ο ήλος να σχίσει το δέρμα και τα μαλακά μόρια του μετακαρπίου, τα οποία βρίσκονται από το σημείο του τραύματος μέχρι τα δάχτυλα, που αν συνέβαινε αυτό -το γνώριζαν οι πολύπειροι εκτελεστές και δήμιοι της ρωμαϊκής εποχής- τότε ο κατάδικος θα έχανε την στήριξη του από τα χέρια και θα έπεφτε με το κεφάλι προς τα κάτω, ενώ θα τον κρατούσαν καρφωμένο μόνο οι ήλοι των ποδιών πάνω στον σταυρό. Αυτός είναι ο λόγος για τον οποίο οι ήλοι περνούσαν από άλλο σημείο των χεριών, όχι από την παλάμη, αλλά από τον καρπό του εσταυρωμένου. Εκεί πράγματι οι σύνδεσμοι και τα οστά δημιουργούν ένα ισχυρότατο στήριγμα, ώστε να συγκρατείται όλο το βάρος του σώματος. Στον καρπό, ο ήλος κατευθύνεται προς τη ραχιαία επιφάνεια σχεδόν κατ’ ανάγκη -και ασχέτως του σημείου της αρχικής τοποθέτησής του- δια μέσου του χώρου του DESTOT, ο οποίος περιβάλλεται από οστάρια του καρπού.\nΑυτό αποδείχθηκε σε μια δωδεκάδα πειραμάτων σε ακρωτηριασμένα χέρια. Τα πειράματα όμως αυτά παρουσίασαν όλα και τα εξής χαρακτηριστικά.\nΠρώτον ότι ο ήλος πέρασε, χωρίς σε καμμιά περίπτωση να προκαλέσει κάταγμα οστού, (για να επιβεβαιωθεί το «οστούν ου συντριβήσεται αυτού»).\nΔεύτερον ότι σε όλες τις περιπτώσεις προκάλεσαν τραυματισμό ενός μεγάλου νεύρου του άνω άκρου, του μέσου νεύρου. Και τι σημαίνει η απλή στιγμιαία πλήξη ενός ξένου σώματος προς ένα νεύρο το έχουμε δοκιμάσει, αν όχι απ’ ευθείας, όμως δια μέσου του δέρματος, αν χτυπήσουμε για ένα δευτερόλεπτο στην άρθρωση του αγκώνα. Πρόκειται για το αφόρητο εκείνο αίσθημα, που μοιάζει με ηλεκτρική εκκένωση, η οποία μας δημιουργεί την εντύπωση ότι παραλύσαμε .Ας φανταστούμε τώρα αυτό το νεύρο να συμπιέζεται ασταμάτητα απ’ ευθείας και να τραυματίζεται από τον ήλο, σε κάθε μικρή μετακίνηση κατά την διάρκεια της σταύρωσης. Αυτό μας δίδει κάποιο μέτρο του πόνου του μαρτυρίου της σταύρωσης εξ αιτίας των ήλων. Ανάλογοι βέβαια είναι οι πόνοι από τους ήλους οι οποίοι διαπερνούν τα πόδια, όπου πειράματα ανάλογα προς τα προηγούμενα έδειξαν ότι ο μόνος κατάλληλος χώρος για το πέρασμα του ήλου είναι το διάστημα μεταξύ δευτέρου και τρίτου μεταταρσίου. Αλλά δεν φθάσαμε στην αρχή αλλά απλώς στη προεισαγωγή της διαδικασίας, μέσω της οποίας η σταύρωση οδηγεί στον θάνατο.\nΘα προσέξατε ίσως ότι σε πολλές εικόνες παρουσιάζονται οι δυο ληστές να είναι σταυρωμένοι όχι με ήλους αλλά δεμένοι με σχοινιά στο σταυρό. Και αυτό δεν είναι τυχαίο. Δεν γνωρίζουμε αν πράγματι οι ληστές σταυρώθηκαν κατ’ αυτό τον τρόπο. Αλλά είναι γεγονός, μαρτυρούμενο σε πολλά ιστορικά κείμενα, ότι όντως σε μεγάλο ποσοστό η σταύρωση γινόταν με απλή πρόσδεση των άκρων στο σταυρό. Άρα δεν ήταν ο ήλος που επέφερε τον θάνατο αλλά αυτή η ίδια η στάση της σταύρωσης, η οποία οδηγεί στον θάνατο.\nΣτον γερμανικό στρατό του πρώτου παγκοσμίου πολέμου, μια σωματική τιμωρία για βαρειά πειθαρχικά παραπτώματα ήταν το «AUFBINDEN», κατά το οποίο προσδενόταν ο τιμωρούμενος στρατιώτης σε ένα στύλο, κατά τέτοιο τρόπο, ώστε τα χέρια δενόταν σε ψηλό σημείο και δεν άφηναν τα πόδια να στηριχθούν στην γη. Εξ αιτίας της στάσης αυτής το σώμα οδηγείτο μέσα σε δέκα λεπτά σε αφόρητη ασφυξία, η οποία κατέληγε σε θάνατο, αν δεν κόβανε έγκαιρα τα σχοινιά, για να πέσει στο έδαφος. Πράγματι, όταν ένας άνθρωπος κρεμαστεί από τα χέρια κι όλο το βάρος του σώματος μεταφερθεί στα χέρια σε πολύ έντονη έκταση προς τα πάνω, ακολουθεί μόνιμη έλξη των μυών του ώμου και κατ’ επέκταση του θώρακα, ο οποίος παραμένει σε συνεχή θέση εισπνοής, έτσι ώστε οι αναπνευστικές κινήσεις γίνονται ανεπαρκείς για τις ανάγκες του οργανισμού. Έτσι επέρχεται ασφυξία η οποία συνοδεύεται από τετανική σύσπαση των μυών, γνωστή σαν «κράμπα». Από την παρατεταμένη πίεση εντός του θώρακα, εμποδίζεται και η παροχέτευση του αίματος από το κεφάλι, το οποίο βρίσκεται σε μόνιμη υπεραιμία. Η κατάσταση αυτή έχει αρκετές αναλογίες με εκείνη της απαγχόνισης.\nΟ σταυρωμένος έχει ένα τρόπο να διακόψει για λίγο αυτή την ανεπάρκεια των αναπνευστικών κινήσεων, η οποία οδηγεί στην ασφυξία. Στηριζόμενος στους ήλους των ποδιών ανυψώνει το κορμί του και έτσι τα χέρια του παίρνουν θέση σχεδόν οριζόντια. Οι αναπνευστικές κινήσεις γίνονται βαθύτερες και πιο αποτελεσματικές και λιγοστεύει η έλξη των μυών του θώρακα. Το αίμα αποσυμφορείται από το κεφάλι και διοχετεύεται ευκολότερα στον θώρακα. Αλλά η μεγάλη αυτή μυϊκή προσπάθεια, σε ένα οργανισμό καταπονημένο, διακόπτεται τελικά από την κούραση και με το βάρος του επανέρχεται στην αρχική θέση, η οποία οδηγεί ξανά στην ασφυξία και την σύσπαση των μυών. Οι εναλλαγές αυτές επαναλαμβάνονται μέχρι να εξαντληθεί εντελώς η αντοχή του οργανισμού.\nΉταν πράγματι μια σατανική επινόηση ο σταυρός.\nΟι Ρωμαίοι συγγραφείς, οι οποίοι ζούσαν σε μια εποχή, όπου η φριχτή τέχνη του βασανισμού είχε φθάσει στο αποκορύφωμά της, χαρακτήριζαν τον σταυρό σαν το σκληρώτερο και τρομερώτερο βασανιστήριο «CRUDELISSIMUM ET TETERRIMUM SUPLICIUM» γράφει ο Κικέρων. Αυτό ακριβώς ήταν το αίτιο που είχε καταστήσει την σταύρωση αφ’ ενός τόσο δημοφιλή στους αιμοδιψείς και εξαγριωμένους όχλους της εποχής εκείνης, και αφ’ ετέρου το καθιερωμένο μέσο εκτελέσεως των δούλων, των μεγάλων εγκληματιών και των προδοτών.\nΤΟ ΚΑΤΑΓΜΑ ΤΩΝ ΚΝΗΜΩΝ\nΣε περιπτώσεις ατόμων μεγάλης αντοχής, ή όταν ο επί κεφαλής του εκτελεστικού αποσπάσματος έκρινε ότι το μαρτύριο έπρεπε να επισπευσθεί, υπήρχε ένας τρόπος για να επισπευσθεί η επέλευση του θανάτου. Γνωρίζοντας ότι εκείνο που έσωζε τον κατάδικο από την ασφυξία ήταν η στήριξη με τα κάτω άκρα στους ήλους των ποδιών, με ένα δυνατό κτύπημα προκαλούσαν κάταγμα της κνήμης (το «CRURIFRAGOUM») και έτσι ήταν πλέον αδύνατο στον κατάδικο να στηριχθεί και να αναπνεύσει και πέθαινε.\nΉταν αυτό η χαριστική βολή για τους σταυρωμένους και εφαρμόσθηκε στους δυο ληστές που σταυρώθηκαν με τον Χριστό. Ο έμπειρος αρχηγός του αποσπάσματος, ο κεντηρίων, όταν είδε τον Χριστό να μην αναπνέει και να μη κινείται, πείσθηκε απόλυτα ότι πέθανε, διότι ο κατάδικος πάνω στο σταυρό είναι αδύνατο να υποστεί νεκροφάνεια. Δεν είναι δυνατό να αναπνέει κανείς χωρίς οι αναπνευστικές κινήσεις του να είναι αντιληπτές, επειδή η απεγνωσμένη αναπνευστική προσπάθεια είναι εργώδης, μάλιστα όταν βρίσκεται σε θέση όπου το σώμα, μη εκτελώντας μυϊκές κινήσεις, ασκεί όλο το βάρος του στους ήλους των χεριών. Η ακινησία πάνω στο σταυρό ισοδυναμεί με θάνατο.\nΑλλά για να μη μείνει σε κανενός τη σκέψη και η παραμικρή αμφιβολία ότι όντως είχε πεθάνει και αν ακόμη δεν γνωρίζαμε με ποιόν τρόπο πέθαιναν οι σταυρωμένοι εκτέλεσε «εις των στρατιωτών» την από παράδοση χαριστική βολή την οποία εφάρμοζαν άσχετα με τον τρόπο θανατώσεως οι Ρωμαίοι· «Ενέπηξε την λόγχην εις τον θώρακα και αμέσως έρρευσεν αίμα και ύδωρ».\nΠοια μεγάλη σημασία έχει για την πίστη μας αυτό το αίμα και ύδωρ δεν είμαι ο κατάλληλος να το αναπτύξω. Έχει όμως σημασία και η μόνη ιατρική ερμηνεία για την προς τα έξω ροή αίματος. Ότι δηλαδή σε τραύμα θώρακα εξηγείται με τραυματισμό από την λόγχη -της καρδιάς ή μεγάλου αγγείου- και ότι, εφ’ όσον η καρδιά δεν έχει σταματήσει να χτυπάει, η ροή είναι με σφίξεις με μεγάλη πίεση και συνεχής και δεν είναι ανακατεμένη με νερό. Περιττό να θυμίσουμε ότι τραύματα δια μέσω του θωρακικού τοιχώματος προξενούν ανοιχτό πνευμοθώρακα ο οποίος είναι ασυμβίβαστος με την παράταση της ζωής.\nΤο γεγονός λοιπόν, ότι καμιά άλλη κίνηση ή αντίδραση δεν επακολούθησε το τραύμα του θώρακα και ότι καμμιά αναπνευστική ή άλλη προσπάθεια δεν επιτελούνταν πλέον, έπεισε τον έμπειρο κεντηρίονα ότι ο θάνατος είχε επέλθει και την πεποίθηση του αυτή την δήλωσε επίσημα στον Πόντιο Πιλάτο, όταν αυτός τον κάλεσε να τον διαβεβαιώσει, ότι «πάλαι απέθανεν».\nΣημειωτέο ότι ο σταυρωμένος παρέμεινε προσηλωμένος πάνω στο σταυρό πολλή ώρα μετά τον λογχισμό. Ο Ιωσήφ ο από Αριμαθαίας κατεβαίνει στο παλάτι του Πιλάτου και ζητεί την άδεια να ενταφιάσει το σώμα. Ο Πιλάτος καλεί τον Κεντηρίονα και πληροφορείται απ’ αυτόν τον θάνατο του κατάδικου. Ανεβαίνει ξανά ο Ιωσήφ στο Γολγοθά, αφού προμηθευτεί και αυτός και ο Νικόδημος όλα τα απαραίτητα και πραγματοποιεί την αποκαθήλωση. Η ταφή γίνεται σύμφωνα με το Εβραϊκό τυπικό («καθώς έθος εστί τοις Ιουδαίοις ενταφιάζειν» λέγει ο ευαγγελιστής Ιωάννης) το οποίο περιλάμβανε μεταξύ άλλων και την τοποθέτηση φτερού στην μύτη του ενταφιαζομένου επί δεκαπέντε λεπτά, για να διαπιστωθεί ότι αυτό δεν μετακινείται από εξερχόμενη πνοή.\nΑλλά η ίδια η διαδικασία του ενταφιασμού του Ιησού Χριστού περιέχει και μια πρόσθετη αιτία θανάτου, περιττή πλέον σαν αποδεικτικό στοιχείο, αλλά πάντων ικανή να οδηγήσει στο θάνατο από μόνη της έναν άνθρωπο υγιή. Και αυτή είναι το έθιμο να περιτυλίσσεται το σώμα του νεκρού από παντού (συμπεριλαμβανομένης της κεφαλής) με μια σινδόνη και να διαβρέχουν τελείως το ύφασμα αυτό με μίγμα δυο αρωματικών ουσιών της σμύρνας και της αλόης το οποίο, έχει υφή πυκνόρρευστη, ρητινώδη. Στην προκειμένη περίπτωση πληροφορούμαστε ότι ο Νικόδημος χρησιμοποίησε «ως λίτρα εκατό» ήτοι 32 κιλά, Έτσι όλο το σώμα περικλείεται μέσα σε περίβλημα το οποίο γίνεται στεγανό, αεροστεγές και πρόξενο ασφυξίας.\nΑλλά αν και το πλήθος των τεκμηρίων και των αιτίων θανάτου έχει καταστήσει την ένσταση ότι δεν είχε επέλθει ο θάνατος ανάξια προσοχής και συζήτησης, ας την παρακολουθήσουμε εν τούτοις με την άδεια σας λίγο ακόμη στην προέκταση και στις συνέπειές της.\nΑυτό το ημιθανές (εφ’ όσον δεν είναι νεκρό) σώμα, αφού παραμείνει για αρκετό χρόνο στο ασφυκτικό περιβάλλον του, χωρίς νερό, χωρίς καμμιά φροντίδα ή νοσηλεία, ξαφνικά σηκώνεται, απαλλάσσεται από το αεροστεγές περίβλημά του (χωρίς, όπως σαφώς περιγράφουν οι μαρτυρίες να ξετυλίξει τα υφάσματα), αποκυλίει την πέτρα την οποία δυο υγιείς γυναίκες θεωρούσαν τους εαυτούς τους αδύναμους να το κάνουν. Το σώμα αυτό βαδίζει με άνεση από τα Ιεροσόλυμα στους Εμμαούς με γρήγορο βήμα, ώστε να φθάσει τους δυο προπορευμένους και να συζητεί αμέριμνα και με άνεση μαζί τους. Από κει πηγαίνει πάλι πίσω στα Ιεροσόλυμα και εμφανίζεται στους μαθητές του. Είναι δε οι εμφανίσεις του της πρώτης μέρας εμφανίσεις σώματος υγιούς, το οποίο σφύζει από ζωή, ενώ θα ήταν ιατρικά αδιανόητο, ακόμη και αν επρόκειτο για απλές κακώσεις, ένα αναιμικό, αφυδατωμένο και πυορροούν σώμα να συμπεριφέρεται έτσι. Το πιο φυσιολογικό θα ήταν να σερνόταν μερικά μέτρα και να χρειαζόταν ιατρική περίθαλψη επί πολλούς μήνες για να επιβιώσει.\nΗ αναζωογόνηση αυτή, λένε οι ορθολογιστές που υποστηρίζουν την ένσταση (χωρίς να γνωρίζουν τι σημαίνει το μαρτύριο του σταυρού και χωρίς στοιχειώδεις ιατρικές γνώσεις), οφείλεται στην ευεργετική επίδραση της σμύρνας και της αλόης. Αλλά αν αυτές οι ουσίες είχαν τέτοιες ανήκουστες και παράδοξες ενέργειες, τότε έπρεπε να σταματήσουμε την πολύπλευρη και κοπιαστική προσπάθεια των γιατρών για την διατήρηση στην ζωή αυτών που έπαθαν μεγάλους τραυματισμούς και σοβαρές διαταραχές του οργανισμού και να αρκούνται απλώς στην εισπνοή σμύρνα και αλόης.\nΑς προσθέσουμε ότι σύμφωνα προς την αδιανόητη και φαντασιώδη αυτή ένσταση θα πρέπει ο Ιησούς Χριστός, αφού διατύπωσε την τέλεια ηθική διδασκαλία και την τήρησε σε όλη του τη ζωή έτσι ώστε να προκαλεί όσους τον μισούσαν με το «τις ελέγχει με περί αμαρτίας;», να προέβη στην βλάσφημη απάτη να διαβεβαιώνει για την ανάστασή του (και να διερμηνεύει περί αυτής εις τας γραφάς). Τέλος δε να σκηνοθέτησε (με ποιο τρόπο άραγε;) και την ανάληψη.\nΌλα αυτά είναι τελείως ασύστατα και απαράδεκτα και κάθε άνθρωπος ο οποίος σέβεται την λογική πιστεύει ότι ο Ιησούς Χριστός όντως πέθανε πάνω στο σταυρό. Εφ’ όσον αποδειχθεί ότι όντως εμφανίσθηκε στους μαθητές και ότι ο τάφος βρέθηκε άδειος, τότε πράγματι πρόκειται για επάνοδο της ζωής σε ένα νεκρό σώμα.\nΒ΄. Εδώ μπαίνουμε πια στην περιοχή μιας άλλης επιστήμης, η οποία θα μας καθοδηγήσει, ως προς την αξιοπιστία αυτών των πληροφοριών και ενδείξεων, διότι έχει σαν έργο της τον καθορισμό με ακρίβεια και ορθότητα της αξιοπιστίας των αποδείξεων. Πρόκειται για την ΝΟΜΙΚΗ ΕΠΙΣΤΗΜΗ, η οποία είναι υποχρεωμένη να βγάζει αποφάσεις, βάσει προσκομιζομένων ενδείξεων, αν όντως συνέβη ένα γεγονός ή όχι. Και όπως γνωρίζουν καλύτερα από μένα οι παριστάμενοι νομικοί, αυτή η λεπτότητα και απορητότητα της σχετικής επιχειρηματολογίας έχει αποκρυσταλλωθει μέσα σε σαφή όρια.\nΟ καθηγητής του πανεπιστημίου του Λονδίνου και διευθυντής του ινστιτούτου προκεχωρημένων νομικών σπουδών του πανεπιστημίου αυτού J.ANDERSON έχει μελετήσει με ιδιαίτερη προσοχή το θέμα των ενδείξεων περί της αναστάσεως του Ιησού Χριστού, δυο περιλήψεις σχετικών πραγματειών του θα βρείτε στην βιβλιογραφία.\nΟΙ ΕΜΦΑΝΙΣΕΙΣ ΤΟΥ ΧΡΙΣΤΟΥ ΕΙΝΑΙ ΑΛΗΘΙΝΕΣ;\nΑς πάμε, έχοντας σαν βάση τις εργασίες αυτές καθώς και παρόμοιες μελέτες από άλλους διαπρεπείς νομικούς και ιστορικούς στο πρώτο μας ερώτημα· Ήσαν οι εμφανίσεις μετά την ανάσταση όπως περιγράφονται στην Καινή Διαθήκη πραγματικές ή όχι; Δυο δυνατές ερμηνείες μπορούν να δοθούν για την υποστήριξη του αρνητικού ενδεχομένου· ή ότι πρόκειται περί αυταπάτης ή πρόκειται περί σκόπιμης απάτης.\nΤο φαινόμενο των ψευδαισθήσεων είναι ένα θέμα για το οποίο δεν είναι ξένη η ιατρική επιστήμη και μάλιστα η ψυχιατρική. Οι ψευδαισθήσεις αυτές εμφανίζονται πράγματι υπό ορισμένες συνθήκες και σύμφωνα με ορισμένους κανόνες. Συγκεκριμένα·\n(1) Τα άτομα τα οποία τις υφίστανται έχουν προδιάθεση γι’ αυτές, αποτελούν κατά κάποιο τρόπο προέκταση των ψυχικών τους διαθέσεων και αφορούν γεγονότα των οποίων η πραγματοποίηση αναμένεται έντονα.\n(2) Επίσης τα άτομα αυτά ανήκουν σε συγκεκριμένο τύπο, επιρρεπή σε τέτοιες εκδηλώσεις.\n(3) Εξ αιτίας του τελείως ατομικού χαρακτήρα των εκδηλώσεων αυτών, η προβολή των προσδοκιών ή των εμπειριών, είναι διαφορετικού περιεχομένου, όταν προέρχεται από διαφορετικά άτομα.\n(4) Οι ψευδαισθήσεις παρουσιάζονται σε κατάλληλη ώρα και κατάλληλο τόπο.\n(5) Τέλος εφ’ όσον έχουν την τάση να επαναλαμβάνονται η επάνοδός του συνεχίζεται για πολύ διάστημα.\nΟι εμφανίσεις του αναστάντος Ιησού Χριστού ακολουθούν κάποιον από τους κανόνες αυτούς; Ας τους εξετάσουμε ένα προς ένα.\n(1) Εκείνοι στους οποίους εμφανίσθηκε ο αναστηθείς βρισκόταν υπό το κράτος της αναμονής της αναστάσεως; Εντελώς αντίθετα. Ήταν πεπεισμένοι ότι με τον θάνατο πάνω στο σταυρό είχε τελειώσει με οικτρή αποτυχία η αποστολή του Διδασκάλου τους. Τίποτε δεν είχαν αντιληφθεί από τις προρρήσεις του για την ανάστασή του και επανειλημμένα, προβάλλουν διανοητικά άρνηση και “βραδύτητα καρδίας” για να πιστέψουν την αναγγελία εμφανίσεως σε άλλα πρόσωπα.\n(2) Τα πρόσωπα τα οποία αναφέρουν εμφανίσεις του αναστηθέντος, μπροστά τους, είναι ετερογενή και μάλιστα ανήκουν σε τύπους χαρακτήρων τελείως ξένους με εμπειρίες φαντασιώσεων. Ο πραγματιστής τελώνης Ματθαίος, ο «δύσπιστος» Θωμάς, ο διώκτης διανοούμενος Παύλος, οι προσγειωμένοι αλιείς Πέτρος και Ιωάννης, των οποίων τα κείμενα εις την Καινή Διαθήκη μαρτυρούν λιτότητα εκφράσεως και αυστηρότητα λογικής, ο αμφιβάλλων Ιάκωβος και τέλος «πάνω από πεντακόσιοι εφ’ άπαξ» οι οποίοι είναι φυσικώς αδύνατο να ανήκουν εις τον αυτόν τύπο χαρακτήρα.\n(3) Αντί να έχουν ατομικό χαρακτήρα και πλήρη διαφορά ως προς το περιεχόμενό τους, οι εμφανίσεις αυτές είναι τελείως πανομοιότυποι και ταυτόσημοι σε όλα τα πρόσωπα τα οποία τις αντιλαμβάνονται ταυτόχρονα. Και οι ομάδες αυτές δεν είναι ευκαταφρόνητες στον αριθμό. Πεντακόσιοι στη μια περίπτωση, δέκα, ένδεκα, επτά σε άλλες περιπτώσεις. Αλλά και όλες οι κατ’ ιδίαν ή καθ’ ομάδες εμφανίσεις (ένδεκα αναφέρονται ρητά στην Καινή Διαθήκη) παρουσιάζουν πλήρη ομοιότητα ως προς την μορφή και ως προς το μήνυμα το οποίο φέρουν. Έχουν όλοι αυτοί τον ίδιο ακριβώς ψυχικό κόσμο ώστε να συμφωνούν τόσο τα οράματα, όσο και οι ψευδαισθήσεις τις οποίες υφίστανται;\n(4) Οι «εμφανίσεις» πραγματοποιούνται σε τελείως διαφορετικές τοποθεσίες και χώρους, οι περισσότερες στο φως της ημέρας. Δυο συμβαίνουν το πρωί του Πάσχα δίπλα στο μνημείο, μια το απόγευμα στον αγρό, μια ακόμη τη ίδια μέρα υπό το φως του ηλίου, δυο σε ένα δωμάτιο το βράδυ, μια στον λόφο της Γαλιλαίας, άλλη δίπλα στην θάλασσα της Τιβεριάδας και μια επί του Όρους των Ελαιών. Κανένας κοινός προδιαθετικός παράγοντας δεν είναι δυνατό να υπάρξει και ως προς την ώρα και ως προς τον τόπο των εμφανίσεων.\n(5) Η επανάληψη των αληθινών ψευδαισθήσεων πραγματοποιείται είτε με αύξουσα συχνότητα, οπότε οδηγούν στην κρίση, είτε με προοδευτική αραίωση η οποία τελικά οδηγεί στην διακοπή. Τίποτε παρόμοιο δεν συμβαίνει στις εμφανίσεις του Αναστημένου οι οποίες διαρκούν μόνο σαράντα μέρες και διακόπτονται απότομα. Κανένας από τους υπερπεντακόσιους ανθρώπους στους οποίους έγιναν οι εμφανίσεις αυτές αναφέρει ότι έγινε νέα παρόμοια εμφάνιση μετά την ανάληψη του αναστάντος.\nΑς προσθέσουμε στα παραπάνω ότι οι εμφανίσεις του Ιησού Χριστού δεν γίνονται αντιληπτές μόνο με την όραση, αλλά και με την ακοή, ακόμη δε και με την αφή. Ότι συνοδεύονται και με λήψη τροφής, μετά την οποία παραμένει και υπόλειμμα το κερί και τα κόκαλα των ψαριών και μάλιστα σε μια περίπτωση τροφής της οποίας την ετοιμασία επί της ανθρακιάς δεν έκαναν οι μάρτυρες της εμφάνισης μαθητές, οι οποίοι δεν είχαν «προσφάγιον τι».\nΕφ’ όσον λοιπόν οι εμφανίσεις του αναστάντος δεν είναι αποτέλεσμα αυταπάτης, μήπως είναι αποτέλεσμα απάτης;\nΑλλά και εδώ η σοβαρή προβολή μιας τέτοιας υπόνοιας μπορεί να τεθεί υπό τον έλεγχο της νομικής μεθόδου για να διαπιστωθεί η αξιοπιστία των μαρτυριών.\nΟ πρώτος λόγος για τον οποίο η υπόνοια της απάτης είναι αστήρικτη συνίσταται στον μεγάλο αριθμό των προσώπων τα οποία αντίκρισαν τον αναστάντα Ιησού. Πεντακόσια και πλέον άτομα είναι αδύνατο να συμμετάσχουν ομόφωνα σε μια χονδροειδή απάτη, χωρίς ποτέ να αναγκασθούν εκ των πραγμάτων να την ανακαλέσουν, ούτε, επί τόσα χρόνια, έστω και ένα απ’ αυτά να συνέλθει και να αποκαλύψει την σκευωρία.\nΤο δεύτερο στοιχείο το οποίο αποκλείει την υποψία της βλάσφημης απάτης είναι ότι η μαρτυρία περί της αναστάσεως ήταν άρρηκτα συνδεμένη με τη υψηλότερη και αυστηρότερη ηθική διδασκαλία η οποία έχει διατυπωθεί και ότι τα πρόσωπα, τα οποία μετέδωσαν το κήρυγμα της αλήθειας αυτής στην οικουμένη, έζησαν -κατά την ομολογία και των ίδιων των εχθρών τους- ζωή καθ’ όλα συνεπή με την διδασκαλία αυτή, η οποία δεν ελέγχει μόνο τις πράξεις αλλά και τις μύχιες διαθέσεις της ψυχής.\nΑλλά την υπόνοια της απάτης την αποδεικνύει λαθεμένη και η ψυχική κατάσταση και η συμπεριφορά των αποστόλων από την σταύρωση και την ταφή του Ιησού μέχρι την τρίτη μέρα. Καταπτοημένοι, περίφοβοι, φροντίζοντες αποκλειστικά για την προσωπική τους ασφάλεια αποφασίζουν ξαφνικά να εκθέσουν τους εαυτούς τους κατά τον προκλητικώτερο τρόπο στην οργή και τον κίνδυνο τον οποίον απέφευγαν, και αυτό μόνο και μόνο για να διακηρύξουν με ασυνήθη παρρησία και εμμονή μια ανίερη και κατάπτωτη απάτη την οποία χάλκευσαν την στιγμή που σκεπτόταν πως θα περισωθούν. Η τόλμη των Αποστόλων δεν έμεινε χωρίς συνέπειες. Γνώριζαν ότι βάδιζαν προς τον διωγμό, βάδισαν προς τον διωγμό και τον αντιμετώπισαν άκαμπτοι. «Είναι αδύνατο» όπως λέγει ο GOGOL «να υποβληθεί κανείς θεληματικά σε διωγμούς χάριν μιας απάτης» το ψεύδος το χρησιμοποιεί ο άνθρωπος για να αποφύγει τον διωγμό, όχι για να τον υποστεί.\nΕίναι σκόπιμο να ανατρέξουμε στην χρονικά κοντινότερη γραπτή πηγή για το κήρυγμα της αναστάσεως, ένα χωρίο της πρώτης επιστολής του αποστόλου Παύλου προς τους Κορινθίους, για να βεβαιωθούμε πόσο ήταν θεμελιωμένο παντού το κήρυγμα για την ανάσταση και πόση βεβαιότητα γι’ αυτή περιείχε. «Γνωρίζω δε υμίν, αδελφοί, το ευαγγέλιον ό ευαγγελισάμην υμίν, ό και παρελάβετε, εν ώ και εστήκατε, δι ού και σώζεσθε, τίνι λόγω ευαγγελισάμην υμίν.. παρέδωκα γαρ υμίν εν πρώτοις ό και παρέλαβον ότι Χριστός απέθανεν υπέρ των αμαρτιών ημών κατά τας γραφάς και ότι ετάφη, και ότι εγήγερται τη τρίτη ημέρα κατά τας γραφάς, και ότι ώφθη Κηφά, είτα τους δώδεκα έπειτα ώφθη επάνω πεντακοσίοις αδελφοίς εφ’ άπαξ, εξ ων οι πλείους μένουσιν έως άρτι, τινές δε και εκοιμήθησαν, έπειτα ώφθη Ιακώβω είτα τοις αποστόλοις πάσιν, έσχατον δε πάντων τω περικαθάρματι ώφθη καμοί… Εί δε Χριστός ούκ εγήγερται, ματαία η πίστις υμών έτι εστέ εν ταις αμαρτίαις υμών… Νυνί δε Χριστός εγήγερται εκ νεκρών, απαρχή των κεκοιμημένων εγένετο».\nΓ΄. Ας έλθουμε τώρα στο θέμα του κενού τάφου. Ποιες ενστάσεις παρουσιάσθηκαν στο αναντίρρητο γεγονός ότι ο τάφος, στον οποίο ο Ιωσήφ ο Αριμαθαίας ενταφίασε τον Ιησού Χριστό, βρέθηκε κενός και παρέμεινε κενός, προς διαπίστωση κάθε αμφιβάλλοντα και ότι κανείς δεν έδωσε ποτέ άλλη απόδειξη για την τύχη του ταφέντος, που να διαψεύδει την πληροφορία περί της αναστάσεώς του;\n1. Η πρώτη απόπειρα ερμηνείας του κενού τάφου συνίσταται στην συμφωνία που έκαναν οι αρχιερείς και οι πρεσβύτεροι με τους στρατιώτες της ρωμαϊκής κουστωδίας, όταν οι τελευταίοι τους ανήγγειλαν «πάντα τα γενόμενα». Τους έδωσαν «αργύρια ικανά» και τους είπαν να διαδώσουν ότι «οι μαθηταί αυτού νυκτός ελθόντες έκλεψαν αυτόν, ημών κοιμωμένων», επινόηση η οποία αποδεικνύεται παιδαριώδης με τον πιο απλό έλεγχο της λογικής. Είναι γνωστό το ερώτημα· «Εάν κοιμούνταν πως είδαν ότι οι μαθητές τον έκλεψαν και εάν τους είδαν γιατί δεν τους εμπόδισαν;» Κανείς σήμερα δεν παραδέχεται την ιστορία αυτή, η οποία έρχεται και σε αντίθεση με τη διδασκαλία και την ποιότητα της ζωής, την σταθερότητα, στους διωγμούς και τα βασανιστήρια, την οποία παρουσίασαν οι μαθητές.\n2) Η άλλη απόπειρα συνίσταται στην σκέψη ότι το σώμα του Ιησού Χριστού θα το απομάκρυναν από τον τάφο οι αρχιερείς, για να μη γίνει ο τάφος σημείο προσκυνήματος των οπαδών του. Αλλά και η απόπειρα αυτή δεν χρειάζεται πολλή συζήτηση, για να αποδειχθεί σαν ασύστατη επινόηση. Διότι όταν μετά από λίγες μέρες οι μαθητές διακήρυτταν και κατηγορούσαν ότι ο αρχιερείς «απέκτειναν τον αρχηγόν της ζωής όν ο Θεός ήγειρε εκ νεκρών» και δημιουργούσαν χιλιάδες πιστών, γιατί οι αρχιερείς δεν δήλωσαν ότι αυτοί μετέφεραν το σώμα, γιατί δεν επικαλέστηκαν την μαρτυρία των προσώπων που χρησιμοποίησαν για το σκοπό αυτό; Γιατί δεν έδειξαν το σημείο που το είχαν θάψει; Γιατί δεν παρουσίασαν αυτό το ίδιο το σώμα; Θα ήταν έτσι σε θέση να διαλύσουν στη γέννησή της την νέα θρησκεία, Γιατί δεν έκαμαν καμία από τις ενέργειες αυτές; Απλούστατα, γιατί ούτε οι ίδιοι γνώριζαν που είναι το σώμα.\n3) Για να συνοψίσουμε όλη τη συζήτηση περί της αξιοπιστίας των ενδείξεων για την ανάσταση του Ιησού Χριστού θα μεταφέρουμε τα λόγια του αρχιδικαστή της Αγγλίας Λόρδου DARLING· «Εμείς ως Χριστιανοί καλούμαστε να παραδεχθούμε πολλά μόνο με την πίστη. Το βασικό θέμα, εάν δηλαδή ο Ιησούς Χριστός αναστήθηκε εκ νεκρών ή όχι, πάνω στο οποίο στηρίζεται η πεποίθηση εάν ο Χριστός ήταν πράγματι εκείνο που διακήρυξε, δεν καλούμαστε να το παραδεχθούμε μόνο με την πίστη. Υπάρχουν, πάνω από την πεποίθηση ότι αυτό είναι μια ζωντανή αλήθεια, τόσο πολυάριθμες ενδείξεις, θετικές και αρνητικές, από τα γεγονότα και τις περιστάσεις, ώστε κανένα σώμα ενόρκων στον κόσμο με στοιχειώδη νοημοσύνη δεν θα έβγαζε άλλη απόφαση εκτός του ότι η ανάσταση είναι πράγματι αλήθεια».\nΑλλά πολλοί, όταν θέλουν να αποδείξουν την ανάσταση του Ιησού Χριστού, παρουσιάζουν εκείνο, το οποίο και εγώ πιστεύω ότι είναι η πιο συγκλονιστική απόδειξη, διότι είναι μια απόδειξη την οποία την ζει πλέον η εποχή μας, πολλούς αιώνες μετά την ανάσταση. Και είναι η απόδειξη αυτή η μεταβολή και η αναγέννηση και η ανάβλεψη των ανθρώπων, οι οποίοι δια της αναστάσεως πιστεύουν στον Ιησού και υφίστανται ψυχολογικά μια δυσεξήγητη μεταβολή στην ζωή τους. Υπάρχουν πολλές τέτοιες θεαματικές περιπτώσεις ανθρώπων οι οποίοι αρνήθηκαν για πολλά χρόνια όλο το ευαγγέλιο και την χριστιανική πίστη, και ιδιαίτερα την ανάσταση, και οι οποίοι με την μελέτη της περιγραφής της αναστάσεως και της σταυρώσεως πείσθηκαν ότι η ανάσταση όντως συνέβη.\nΘα σας αναφέρω μερικές από τις πιο εντυπωσιακές περιπτώσεις.\nΑς αρχίσουμε από τον καθηγητή JOAD κηρυγμένο άθεο, γνωστό από τις εκπομπές του στις οποίες ανέλυε την απιστία του «O doctor JOAD και ο Θεός». Ο άνθρωπος αυτός με την μελέτη της Αγίας Γραφής και ιδιαίτερα της περιγραφής της αναστάσεως κατέληξε στην πεποίθηση ότι η ανάσταση δεν είναι δυνατό παρά να συνέβη. Αλλά δεν περιορίσθηκε η μεταβολή του στην αλλαγή της στάσης του ως προς την αξιοπιστία της αγίας Γραφής. Όπως ο Απόστολος Θωμάς δεν περιορίσθηκε να αναγνωρίσει ότι η δυσπιστία του ήταν αστήρικτη και άδικη, αλλά πρόσθεσε με συντριβή και αφοσίωση «Ο Κύριός μου και ο Θεός μου» και έζησε μέχρι το μαρτυρικό του θάνατο μια ζωή σύμφωνη με την επιταγή και το φωτισμό του Κυρίου του, έτσι και ο καθηγητής JOAD μεταβλήθηκε σε αναγεννημένο άνθρωπο γεμάτο χαρά και παρρησία και πρόθυμο απολογητή της πίστης του.\nΚατά τον 18ον αιώνα, την εποχή που στην Αγγλία είχε τόσο πολύ επικρατήσει η αντίληψη ότι έφθασε το τέλος της χριστιανικής θρησκείας, ώστε ο MONTESQUIEU να αναφέρει ότι «στην Αγγλία δεν υπάρχει θρησκεία και εάν το θέμα αναφερθεί σε κοινωνική συγκέντρωση δεν προκαλεί τίποτε περισσότερο από γέλια» δυο νέοι προικισμένοι με εξυπνάδα και μόρφωση αποφάσισαν στην Οξφόρδη να αποδείξουν ότι η ίδια η βάση της χριστιανικής πίστεως αποτελεί μια πλάνη. Ήταν ο GILBERT WEST και ο λόρδος LYTLETTON. Ο τελευταίος ανάλαβε να αποδείξει ότι δεν είναι αλήθεια ότι ο Σαύλος ο Ταρσεύς είδε τον αναστάντα Χριστό και επέστρεψε στον Χριστιανισμό και ο WEST ότι ο Ιησούς ουδέποτε αναστήθηκε εκ του τάφου του.\nΜετά από ορισμένο χρόνο συναντήθηκαν για να συζητήσουν τα ευρήματά τους. Αυτά όμως ήταν εξ ίσου απρόβλεπτα. Ο LYTLETTON είχε διαπιστώσει ότι η συνάντηση του Παύλου με τον αναστάντα Ιησού είχε πράγματι συμβεί στο δρόμο προς την Δαμασκό και ότι τον είχε ριζικά μεταβάλλει σε ένα νέο άνθρωπο. Ο WEST βρήκε ότι όλες οι ενδείξεις οδηγούσαν ομόφωνα στο αλάθητο συμπέρασμα ότι η ανάσταση είναι γεγονός, όπως αναλύει και στο σύγγραμμά του «Παρατηρήσεις επί της ιστορίας των ενδείξεων της Αναστάσεως του Ιησού Χριστού».\nΘα έχετε ίσως ακούσει ότι το πιο διάσημο σατυρικό περιοδικό παγκόσμια είναι το «PUNCH». Επί χρόνια εκδότης του «PUNCH» υπήρξε ο MUGGERIDGE, πνεύμα οξύ και σκωπτικό, ο οποίος δεν δίσταζε να διακηρύσσει την απιστία του. Μια επίσκεψη εν τούτοις στους Αγίους Τόπους κατέληξε σε αποτέλεσμα αντίθετο από κείνο που περίμενε και επιδίωκε ο MUGGERIDGE. Αντί να φέρει αποδείξεις ότι η πεποίθηση στον θάνατο και την ανάσταση του Ιησού Χριστού είναι ένας μύθος, επέστρεψε με την ακλόνητη πεποίθηση για την αλήθεια της χριστιανικής πίστης και με τέτοια ψυχική μεταστροφή, ώστε έγινε ένας από τους κυριότερους ηγέτες του χριστιανικού κινήματος στην Μεγάλη Βρετανία. Στο περίφημο «Φεστιβάλ του Φωτός» στην πολυάριθμη αυτή συγκέντρωση στην Πλατεία TRAFALGAR του Λονδίνου ο MUGGERIDGE ήταν εκείνος ο οποίος καυτηρίασε και κάλεσε σε αφύπνιση και αγώνα εναντίον της χυδαιότητας και της παρακμής στην οποία οδηγεί η απιστία.\nΑλλά η πιο εντυπωσιακή ίσως περίπτωση της εποχής μας για την δύναμη με την οποία οι αφηγήσεις των ευαγγελίων περί της αναστάσεως είναι σε θέση να οδηγήσουν μια ευθέως σκεπτόμενη διάνοια στην αλήθεια, όσο μακριά και αν βρίσκεται a priori τοποθετημένη, είναι του νομικού MORISON. Αυτός επηρεασμένος από μικρή ηλικία από την λεγόμενη υψηλή κριτική της αγίας Γραφής, των Γερμανών κριτικών του παρελθόντος αιώνος, άρχισε μετά από πολυετή προετοιμασία και μελέτη την συγγραφή ενός βιβλίου, το οποίο θα αποδείκνυε ότι με την αυστηρή και επιστημονική λογική οι διηγήσεις για την ανάσταση στα ευαγγέλια παρουσιάζονται σαν αναξιόπιστες. Αλλά καθώς επιδόθηκε στο έργο του, διαπίστωσε με έκπληξη ότι το βιβλίο που είχε σχεδιάσει ήταν αδύνατο να γραφεί και ότι η δύναμη των περιστάσεων τον ανάγκαζε να γράψει κάτι το εντελώς διαφορετικό. Όχι, τονίζει ο ίδιος, επειδή τα γεγονότα μεταβλήθηκαν, επειδή είναι μια για πάντα αποτυπωμένα στα μνημεία και τις σελίδες της ανθρώπινης ιστορίας. Αλλά, διότι η ερμηνεία αυτών των γεγονότων είχε, σιγά-σιγά και ανεπαίσθητα, υποστεί μια μεταβολή, εξ αιτίας της επιμονής αυτών των ίδιων των γεγονότων. Ο συγγραφέας ανακάλυψε μια μέρα ότι όχι μόνο δεν μπορούσε να γράψει το βιβλίο που είχε σχεδιάσει, αλλά και να μπορούσε δεν θα το ήθελε. Πράγματι ο MORISON έγραψε ένα άλλο βιβλίο με το τίτλο «Ποιος εκύλισε τον λίθο», το οποίο έγινε κλασσικό και κυκλοφόρησε σε εκπληκτικό αριθμό αντιτύπων. Το βιβλίο αυτό αποδεικνύει με πλούτο συλλογισμών και επιχειρημάτων ότι η πεποίθηση στην ανάσταση είναι αναπόδραστη ανάγκη για την ανήσυχη και καλόπιστη λογική.\nΊσως όμως να θέλουμε να πιέσουμε τον δάκτυλο στην αποτελεσματικότητα της ανάστασης να καταπολεμήσει το κράτος του θανάτου πάνω σε ανθρώπους της εποχής μας. Θα θυμάστε τον καθηγητή ANDERSON, τον οποίο ανάφερα προηγουμένως. Ο υιός του HUGH ANDERSON ήταν φοιτητής ηλικίας 21 ετών, πρόεδρος της ένωσης φοιτητών του CAMBRIDGE και ήδη στην ηλικία αυτή η ζωή παρουσιάζει πολλά επιτεύγματα. Χάρις στην ζώσα χριστιανική πίστη του έδειξε ιδιαίτερο ενδιαφέρον για τα παιδιά των μεταναστών, που ερχόταν από διάφορα μέρη του κόσμου στην Μεγάλη Βρετανία και είχε ιδρύσει και οργανώσει κίνηση για την προστασία και εκπαίδευσή των. Στην ηλικία των 21 ετών ο HUGH ANDERSON πέθανε. Έπασχε από καρκίνο και το γνώριζε. Πέντε μέρες μετά τον θάνατό του ο πατέρας του μίλησε στο ραδιόφωνο και αφού τόνισε τους λόγους για τους οποίους στηρίζει την πίστη του στην ανάσταση πρόσθεσε· «Την πίστη αυτή είμαι έτοιμος να την πληρώσω με την ζωή μου. Σε αυτή την πίστη πέθανε ο γιος μου, αφού είπε· ‘Πηγαίνω προς τον Κύριό μου’. Είμαι πεπεισμένος ότι δεν έσφαλλε».\nΗ έλλειψη χρόνου επιβάλλει να περιορισθώ στην επιλογή, από άπειρες παρόμοιες περιπτώσεις, της χαρακτηριστικής ιστορίας μιας φοιτήτριας από την Ελβετία. Είχε χριστιανική πίστη, αλλά η αλόγιστη αυτοπεποίθησή της την έσπρωξε να θελήσει να μεταδώσει την πίστη της σε ένα γνωστό για την διαφθορά του συμφοιτητή της. Με πολλή δεινότητα επιχειρημάτων κατόρθωσε εκείνος όχι μόνο να μην επηρεασθεί από τα κηρύγματά της, αλλά και να την παρασύρει αυτός από την πίστη στην απιστία και την διαφθορά. Και καταλήγει η δυστυχισμένη στα πρόθυρα της αυτοκτονίας στο γραφείο ενός γιατρού και ζητά την βοήθειά του. Αρχίζει μια ατέλειωτη συζήτηση στην οποία η φοιτήτρια, εφοδιασμένη με τις σκέψεις με τις οποίες είχε μαγνητισθεί ο νους της, προβάλλει αντιρρήσεις σε κάθε βοήθεια που της προσφέρει ο γιατρός, για να την απαλλάξει από την αγωνία στην οποία είχε περιέλθει. Στο τέλος αυτός διακόπτει την επιχειρηματολογία και της δηλώνει. «Από αυτό το αδιέξοδο, από την αφόρητη αποτυχία και ενοχή στην οποία βρίσκεσαι, ήρθε για να σε σώσει και σταυρώθηκε και πέθανε ο Ιησούς Χριστός και νίκησε την αγωνία και την ενοχή και αυτό το βεβαιωνόμαστε χάρις στην ανάστασή του. Αυτά όλα έγιναν από αγάπη για σένα και για όλο τον κόσμο». Δεν απάντησε η φοιτήτρια. Αντιλήφθηκε ότι το ευαγγέλιο είναι όχι ένα αντικείμενο διανοητικού ανταγωνισμού αλλά μια πραγματικότητα για τη ζωή μας. Είπε μόνο· «Και τώρα τι κάνω;». «Η λύση είναι μια και απλή», είπε ο γιατρός· «ο πνευματικός». Αφήνει το ιατρείο η φοιτήτρια και βαδίζει μέσα στην νύχτα χωρίς να διακρίνει καλά με δακρυσμένα τα μάτια της, χωρίς να γνωρίζει που βαδίζει. Κάποιος την πλησιάζει· «Τι σας συμβαίνει δεσποινίς», λέγει, «μήπως χρειάζεστε τίποτε;». «Θέλω ένα πνευματικό» φωνάζει εκείνη. «Εγώ είμαι ο πνευματικός του πανεπιστημίου σας», απαντά ο άνθρωπος που συνάντησε.\nΗ ανάσταση έχει πράγματι συμβεί. Και η σταύρωση και η ανάσταση πραγματοποιήθηκαν για ότι έχει βαθύτατη ανάγκη η ψυχή μας. Η αξιοποίηση όμως της σταύρωσης και της ανάστασης για τον καθένα μας, στηρίζεται και εξαρτάται αυστηρά από το «όστις βούλεται». Καλούν την ψυχή μας, αλλά είμαστε ελεύθεροι να απαντήσουμε ή όχι στην Αγάπη, εκείνη η οποία στρέφει το βλέμμα προς την ψυχή μας αδιάκοπα.\nΚάποτε στην Αμερική ένας φονιάς είχε καταδικαστεί σε θάνατο. Κατόπιν ενεργειών των δικηγόρων του, του δόθηκε από τον Πρόεδρο της χώρας χάρις. Τότε όμως συνέβηκε κάτι το απροσδόκητο, ο κατάδικος αρνήθηκε την χάρη. Ηγέρθη νομικό θέμα, γιατί η περίπτωση ήταν πρωτοφανής, να μη δεχθεί ένας μελλοθάνατος την χάρη που του δινόταν. Τελικά αποφάνθηκαν ότι, εφόσον δεν την αποδέχεται, η χάρη δεν είχε κύρος για αυτόν και εκτελέστηκε ο κατάδικος.\nΣε παρόμοια θέση βρισκόμαστε όλοι. Το βλέμμα της απέραντης αγάπης είναι στηριγμένο στην ψυχή μας και μας καλεί. Ένα βλέμμα θυσίας για μας και νίκης για χάρη μας. Και η Εκκλησία μας καλεί· «Ουκούν προσέλθετε πάντες εις την χαράν του αναστάντος Κυρίου». Τι θα απαντήσει τώρα η ψυχή μας;\nΚΑΘΗΓΗΤΗΣ ΙΑΤΡΙΚΗΣ ΣΧΟΛΗΣ Α.Π.Θ.\nΚοιμήθηκε εν Κυρίω στις 20-08-1978\n1. Π. Τρεμπέλα : Ιησούς από Ναζαρέτ, Αθήνα 1955.\n2. Β. Θεοδώρου: Η αιώνια αλήθεια, Αθήνα 1960.\n3. Ι.Αγαπίδη: Ο Ιησούς ενώπιον της ιουδαϊκής και ρωμαϊκής δικαιοσύνης, Θεσσαλονίκη 1969.\n4. R. Guardini: Ο Κύριος, ελλ. μετάφραση, Αθήναι 1956, τόμος Γ΄.\n5. P. Barbet: La passion de Jésus Christ …1950.\n6. Του ιδίου: A doctor at Calvary, P.J. N. York ,1958\n7. J. N. D. Anderson: Christianity· the witness of history. Tyndole Press, London, 1969\n8. Του ιδίου: Evidence for the resurrection, intervarsity press, London, 1969\n9. F. Morison: Who moved the stone, Barnes and noble N. York, 1962.\n10. J/Youncg: The case against Christ, Falkon books, London, 1962.\n11. K. N. Taylor: Is Christianity credible. Intervarsity Press, 1970


Aπατημένη σύζυγος ανακάλυψε την Ουκρανή ερωμένη του άντρα της λόγω κοινωνικού μερίσματος :: Patission.gr : Ειδήσεις, νέα, Αθήνα, Πατήσια, Πατησίων, Patision, το Α και το Ω στην ενημέρωση\nΉταν μάλιστα και ο «προστάτης» της καθώς φρόντιζε η ερωμένη του να έχει όλες τις ανέσεις αλλά να είναι και τυπική απέναντι στο ελληνικό δημόσιο. Προκειμένου λοιπόν η Ουκρανή να κάνει φορολογική δήλωση, την πήγε στον λογιστή του προκειμένου αυτός να την δηλώσει ως φιλοξενούμενη στο σπίτι του εραστή της.\nΈτσι η νεαρή γυναίκα, απόκτησε κλειδάριθμο και έκανε φορολογική δήλωση. Όπως σωστά υποψιάζεστε, όλα αυτά έγιναν ερήμην την απατημένης συζύγου. Όμως ήρθε το κοινωνικό μέρισμα για να της ανοίξει τα μάτια. Διαπίστωσε πως ο άντρας της (ο ζωηρός, ο μερακλής) δεν δικαιούται το μέρισμα γιατί στο σπίτι τους είναι δηλωμένη ως φιλοξενούμενη μια Ουκρανή.\nΠήρε τον άντρα της, ο οποίος δήλωνε αθώος και πήγαν στον λογιστή. Εκεί ο παντρεμένος κύριος δεν ήθελε με τίποτα να παραδεχτεί τα καμώματά του και πήγε να βγάλει τρελό τον λογιστή. Από εκεί και πέρα άρχισε το σκληρό ροκ!\nΟ λογιστής με ανάρτησή του στα social media, καλεί τον πελάτη του να ζητήσει συγγνώμη, ενώ προχωρά ακόμα παραπέρα... προειδοποιώντας με δημοσιοποίηση υλικού από κάμερες που δείχνει τον κύριο μετά της ερωμένης να μπαίνουν στο γραφείο του και να «τακτοποιούν» τις υποθέσεις τους. H ανάρτηση του λογιστή:


Βόμβα στη Σόουμπιζ: Είναι Επίσημο! Με ΑΥΤΗ την Παρουσιάστρια είναι Ζευγάρι ο Μαυρίδης!\nLast updated Αυγ 28, 2018\nΣαν κεραυνός εν αιθρία έσκασε η είδηση ότι η Νικολέττα Ράλλη και ο Γιώργος Μαυρίδης είναι το νέο ζευγάρι της ελληνικής σόουμπιζ!\nΈνα πουλάκι μας ψιθύρισε στο Youweekly.gr ότι είδαν τη Νικολέττα Ράλλη μαζί με το Γιώργο Μαυρίδη στο αεροδρόμιο Ελ. Βενιζέλος σε πολύ τρυφερά στιγμιότυπα.\nΤo Youweekly.gr επικοινώνησε με το Γιώργο Μαυρίδη για να διασταυρώσει την είδηση αν είναι ζευγάρι με τη Νικολέττα Ράλλη ή απλά φίλοι.\nΣτο μήνυμα γράψαμε στο κύριο Μαυρίδη:\n«Καλησπέρα κύριε Μαυρίδη, μας ενημέρωσαν φίλοι του σάητ Youweekly.gr ότι σας είδαν σε πολύ τρυφερές στιγμές με τη κυρία Νικολέττα Ράλλη. Αληθεύει ότι είσαστε ζευγάρι;»\nΟ Γιώργος Μαυρίδης μέχρι και αυτή τη στιγμή που γράφονται αυτές οι γραμμές, δεν μας έχει απαντήσει.\nΑπό το περιοδικό Youweekly, η διευθύντρια του περιοδικού, η Τζώρτζια Συρίχα επικοινώνησε η ίδια με τη Νικολέττα Ράλλη για να τη ρωτήσει αν ισχύει η είδηση. Της έστειλε ένα μήνυμα που έγραφε το εξής:\n«Νικολέττα μου ισχύει η είδηση ότι είσαι σε σχέση με το Γιώργο Μαυρίδη; » Επίσης, η Νικολέττα Ράλλη μέχρι και αυτή την ώρα δεν έχει απαντήσει.\nTι ισχύει τελικά\nΕπειδή το ρεπορτάζ τρέχει από λεπτό σε λεπτό, πολλά από το παραπάνω κείμενο έχουν αλλάξει! Αφού δεν μπορέσαμε να βρούμε τη Νικολέττα ή το Γιώργο, εμείς στο Youweekly.gr επικοινωνήσαμε με άτομο από το περιβάλλον της για να δούμε αν ισχύει η είδηση ή όχι! «Το ζευγάρι είναι μαζί και πολύ ερωτευμένο» μας είπε έμπιστη πηγή οπότε όπως καταλαβαίνετε δεν χωράει αμφιβολία!\nΟι προηγούμενες σχέσεις της Νικολέττας και η πιο… δημοφιλής\nΠοιοι έχουν… χαρεί την εντυπωσιακή μελαχρινή πριν το Γιώργο; Ιδού λοιπόν:\nΗ Νικολέττα δεν αγαπά τη δημοσιότητα και όπως.. μας την έσκασε με το Γιώργο έτσι έχει κάνει και με προηγούμενες σχέσεις της! Σχεδόν για καμία δεν έχει δοθεί έκταση με μόνη εξαίρεση αυτή με τον Ιάσονα Μιχόπουλο, αδερφό του συζύγου της Αθηνάς Οικονομάκου.\nΗ Νικολέττα Ράλλη γνώρισε τον επιχειρηματία Ιάσονα Μιχόπουλο πριν τρία χρόνια περίπου σε ένα ταξίδι που είχε πάει με μια ομάδα γιόγκα. Τότε απλά είχε συστηθεί και ουδέποτε της είχε περάσει τότε από το μυαλό κάτι άλλο.\nΑργότερα, ήρθαν κοντά μέσα από μαθήματα Iron Hot Yoga που έτυχε να κάνουν μαζί. Για ένα διάστημα αντάλλασσαν συνεχώς μηνύματα στο Facebook και τέσσερις μήνες μετά βγήκαν για φαγητό.\nΤο ζευγάρι ήταν αχώριστο μέχρι το περασμένο φθινόπωρο, όταν η παρουσιάστρια είπε το «ναι» στο Μακεδονία Tv και μετέφερε το μεγαλύτερο μέρος της καθημερινότητάς της στη Θεσσαλονίκη. Μάλιστα, το περασμένο καλοκαίρι, οι δυο τους βρίσκονταν συνέχεια μαζί στη Μύκονο, όπου εκείνος και ο αδελφός του, Φίλιππος Μιχόπουλος, διατηρούν ξενοδοχειακή μονάδα.\nΔυστυχώς, όμως, το ζευγάρι δεν άντεξε την απόσταση και έτσι αποφάσισαν από κοινού να ρίξουν τίτλοι τέλους στη σχέση τους! Για την ιστορία να πούμε ότι η Νικολέττα έχει υπάρχει ζευγάρι και με τον δημοσιογράφο Σωτήρη Δανέζη αλλά και με έναν «κοινό θνητό» ονόματι… Βαγγέλη! Φήμες επιπλέον υποστήριζαν ότι έχει υπάρχει ζευγάρι με τον Φίλιππο Παπασπύρου… των γνωστών ζαχαροπλαστείων!


Γυρίζω στο παρόν και ας μιλήσουμε εμείς για την αρχή του καλοκαιριού και όλες τις εκπλήξεις, που αυτό επιφυλάσσει. Έχουμε και λέμε, αυτές οι λέξεις που ακολουθούν δεν είναι λέξεις μα συναισθήματα: μαγιό, κοκτέιλ (πολλά), αντηλιακό, άμμος, θάλασσα, βόλτες σε νησί, μύδια και γαρίδες, plus η κατάλληλη παρέα. Τα πιο απλά το καλοκαίρι φαντάζουν φανταστικά, δέρμα μαυρισμένο, μαλλί αλατισμένο. Ούτε νοιάζεσαι να βάφεσαι και να ετοιμάζεσαι, απλώς είσαι ο εαυτός σου, κι αυτό αρκεί. Αυτό θα θέλαμε να κρατήσει κι από Σεπτέμβρη όμως…


28 Αυγ 2013 09 Νοέ 2014 ΔΗΜΟΥ "Ανακοίνωση για την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου"\nΕΛΛΗΝΙΚΗ ΔΗΜΟΚΡΑΤΙΑ Πύλη 28/8/2013\nΝΟΜΟΣ ΤΡΙΚΑΛΩΝ Αριθ. Πρωτ.:-19496-\n5.Υπεύθυνη δήλωση στην οποία να δηλώνουν αν το αμέσως προηγούμενο δωδεκάμηνο, που συμπληρώνεται κατά την τελευταία ημέρα της προθεσμίας υποβολής των αιτήσεων, έχουν απασχοληθεί σε δημόσια υπηρεσία η νομικό πρόσωπο του άρθρου 14 παρ. 1 του Ν. 2190/1994 με την ιδιότητα του εποχιακού υπαλλήλου ή για κάλυψη περιοδικών ή πρόσκαιρων αναγκών ή όχι. Σε περίπτωση που έχουν απασχοληθεί να δηλώσουν την υπηρεσία στην οποία απασχολήθηκαν και την ακριβή χρονική διάρκεια της απασχόλησης (έναρξη και λήξη).\n“Πρόσκληση σε τακτική συνεδρίαση της ΟΙΚΟΝΟΜΙΚΗΣ ΕΠΙΤΡΟΠΗΣ του Δήμου Πύλης (02/09/2013)”\n“Αποφάσεις ένατης τακτικής συνεδρίασης Δημοτικού Συμβουλίου Δήμου Πύλης (30-8-2013)”


Σαν σήμερα το 1912... Γεννιέται στην Αγία Παρασκευή του Ρεθύμνου ο ΑΘΑΝΑΤΟΣ Στυλιανός Παττακός | Εφημερίδα "Στόχος" - Stoxos newspaper\nΣαν σήμερα το 1912... Γεννιέται στην Αγία Παρασκευή του Ρεθύμνου ο ΑΘΑΝΑΤΟΣ Στυλιανός Παττακός\nΘα σας πω σιγά-σιγά, έχετε υπομονή. Ο Θανάσης Βέγγος συμμετείχε και αυτός στις εορταστικές εκδηλώσεις. Ο Γιάννης Βογιατζής ο ηθοποίος, το ίδιο. Ο τραγουδιστής Γιάννης Βογιατζής μας αγαπούσε πάρα πολύ. Ακόμα και τώρα το λέει, που είσαι Παπαδόπουλε. Ο λεβέντης ο Κώστας Πρέκας ο οποίος γύρισε και τις υπέροχες πολεμικές ταινίες, επειδή ήτο υπέρ της Επαναστάσεως της 21ης Απριλίου, κυνηγήθηκε πολύ απ’ το 1974 και μετά. Να πάτε να τους βρείτε να σας πούνε την αλήθεια. Λάμπρος Κωνσταντάρας, Διονύσης Παπαγιαννόπουλος, Μάρω Κοντού, η Αρώνη, η Λυβικού, ο Βουτσάς, Ζωή Λάσκαρη, Δήμητρα Σερεμέτη, Παντελής Ζερβός, Νικήτας Πλατής, ο Φέρμας, ο αξεπέραστος Γιώργος Οικονομίδης και άλλοι ηθοποιοί και τραγουδιστές ήτο με την Επανάσταση. Τότε κάνανε λεφτά όλοι τους.\nΟ Κωνσταντάρας πολέμησε στην Αλβανία το 1940, ο δε Παπαγιαννόπουλος ήτο αξιωματικός του Εθνικού Στρατού κατά την διάρκεια του συμμοριτοπολέμου και πολεμούσε σκληρά τους συμμορίτες κομμουνιστές στο Γράμμο και στο Βίτσι. Όποτε με έβλεπε μου έλεγε, επιτέλους βάλατε μια τάξη και βρήκαμε την ησυχία μας, μας εσώσατε από το χάος, την αναρχία και τους κομμουνιστάς. Ο Πάριος, ο Βοσκόπουλος, ο Πουλόπουλος, όλοι τότε γίνανε μεγάλα ονόματα. Ο αδελφικός φίλος του Παπαδόπουλου ο Γιώργος Ζαμπέτας μας αγαπούσε πολύ και τραγουδούσε πάντα τον ύμνο της 21ης Απριλίου και έλεγε και το τραγούδι, κυρά Γιώργαινα ο Γιώργος σου που πάει. Όλοι ήταν μαζί μας. Με την ‘’μεταπολίτευση΄΄ ήρθε και το ψέμα. Και τώρα ας μιλήσουμε για τον Νταλάρα που με ρωτήσατε ενωρίτερα. Ο Γιωργάκης μας.\nΌταν ήμασταν στην εξουσία ουδέποτε έκαμε μίαν δήλωση κατά του στρατιωτικού καθεστώτος. Το 1970 με 1971 κάπου στην Αθήνα, στο μουσικό κέντρο Στορ ή Στορκ αν ενθυμούμαι καλώς, τραγουδούσε με κορυφαία στελέχη της Επαναστάσεως τραγούδια υπέρ του στρατού και εθνικά εμβατήρια. Αυτή είναι η αλήθεια παιδί μου, αν έχει το θάρρος και την εντιμότητα ας με διαψεύσει. Γίνανε όλοι αντιστασιακοί μετά… θάνατον της χούντας!


ΠΑΣ και… Ζίβκοβιτς έκαναν εφιάλτη την πρεμιέρα του ΠΑΟΚ! – LEMESOS IN SPORTS\nΣόκαρε τον ΠΑΟΚ ο «μάγκας» ΠΑΣ! Ένα τραγικό λάθος του Ζίβκοβιτς στο 87', έδωσε την ευκαιρία στον Κόντε να δώσει τη νίκη (0-1) στον «Άγιαξ της Ηπείρου» και να βάλει εξ αρχής ζόρια στους Θεσσαλονικείς.\nΟύτε στους χειρότερούς του εφιάλτες δεν περίμενε τέτοια πρεμιέρα ο ΠΑΟΚ! Ο «δικέφαλος του Βορρά» είδε τον ΠΑΣ Γιάννινα να φεύγει νικητής (0-1) από την Τούμπα για την πρώτη αγωνιστική της Super League 1, εκμεταλλευόμενος με τον Κόντε τον τραγικό υπολογισμό του Ζίβκοβιτς.\nΝτεμπούτο με το… αριστερό στην επανεμφάνιση του Λουτσέσκου, εν αντιθέσει με τον Ηρακλή Μεταξά του «μάγκα» ΠΑΣ. Είχε κατοχή και τελικές ο ΠΑΟΚ, ωστόσο ελάχιστες ήταν πραγματικά αξιόλογες. Ντεμπούτο για Μιτρίτσα και Σίντκλεϊ.\nΟι δύο ομάδες είχαν από μία τελική στο πρώτο τέταρτο (4′ Σφιντέρσκι – 15′ Πίρσμαν). Έκτοτε, ο ΠΑΟΚ άρχισε να αναλαμβάνει ξεκάθαρα την πρωτοβουλία των κινήσεων (στο 64%-36% η κατοχή της μπάλας), προσπαθώντας να διασπάσει τις γραμμές του, καλά οργανωμένου, ΠΑΣ Γιάννινα.\nΚαλύτερή του στιγμή εκείνη στο 23′, όταν ο Σάλιακας έδιωξε σχεδόν πάνω στη γραμμή την κεφαλιά του Σβαμπ. Με τον «Άγιαξ της Ηπείρου» να… απαντά με το διαγώνιο σουτ του Σνάιντερ στο δεύτερο λεπτό των καθυστερήσεων.\nΣτο 61′ ήταν η ώρα του Μιτρίτσα να περάσει (μαζί με τον Κούρτιτς). Ήταν δραστήριος, προσπαθούσε να δημιουργήσει ρήγματα, αλλά η ομάδα του -πέρα από την εκτέλεση φάουλ του Κούρτιτς στο 74′– δεν μπορούσε να σκοράρει.\nΑντίθετα, το έπραξαν οι φιλοξενούμενοι. Στο 87′ ο Ζίβκοβιτς προέβη σε τραγικό υπολογισμό της μπάλας σε επιστροφή της από τον Κρέσπο, με τον Κόντε να επωφελείται και να τη στέλνει στα δίχτυα.\nΠΑΟΚ (Ρασβάν Λουτσέσκου, 4-2-3-1): Ζ. Ζίβκοβιτς – Τέιλορ, Βαρέλα, Κρέσπο, Βιεϊρίνια (75′ Σίντκλεϊ) – Αουγκούστο (61′ Κούρτιτς), Σβαμπ – Μουργκ (75′ Άκπομ), Μπίσεσβαρ, Καγκάβα (61′ Μιτρίτσα) – Σφιντέρσκι.\nΣτον πάγκο έμειναν: Πασχαλάκης, Μιχάι, Μιχαηλίδης, Σίντκλεϊ, Τσιγγάρας, Κωνσταντέλιας, Άκπομ.\nΣτον πάγκο έμειναν: Σούλης, Παντελάκης, Οικονομόπουλος, Λιάσος, Μίνα, Σιόντης, Μέντες, Λώλης, Μιλιντσεάνου.


Τεκμήρια: Ποιοι φορολογούμενοι πέφτουν στην παγίδα – ΕΑΕΔ\n11 Οκτωβρίου, 2010\tΕΠΙΚΑΙΡΟΤΗΤΑ 588 Views\nΜε το νέο σύστημα το υπουργείο Οικονομικών φιλοδοξεί να εντοπίσει όσους τα τελευταία χρόνια φοροδιαφεύγουν συστηματικά και να εισπράξει 700 εκατ. ευρώ το 2011. Ομως στη νέα διαδικασία κινδυνεύουν να «εγκλωβιστούν»:\n1. Φορολογούμενοι, κυρίως ελεύθεροι επαγγελματίες, που ενώ έχουν στην κατοχή τους ακριβές και μεγάλες κατοικίες, πισίνα, πολυτελή αυτοκίνητα, σκάφος αναψυχής, οικιακή βοηθό και πληρώνουν δίδακτρα σε ιδιωτικά σχολεία, δήλωναν μέχρι σήμερα στην Εφορία προκλητικά χαμηλά εισοδήματα, ακόμη και στα όρια της φτώχειας. Πολλοί από αυτούς θα υποχρεωθούν το 2011 να εμφανίσουν στη φορολογική τους δήλωση υψηλότερα εισοδήματα. Διαφορετικά θα φορολογηθούν με βάση τα τεκμήρια ή τις «αντικειμενικές δαπάνες διαβίωσης».\nΑς πάρουμε το παράδειγμα ενός γιατρού που δηλώνει ετήσιο εισόδημα 50.000 ευρώ και διαθέτει μονοκατοικία 200 τ.μ. στην Κηφισιά, ένα εξοχικό 150 τ.μ., δύο αυτοκίνητα μεγάλου κυβισμού (2.500 και 3.000 κ.εκ.) και στέλνει τα παιδιά του σε ιδιωτικό δημοτικό σχολείο πληρώνοντας 18.000 ευρώ τον χρόνο για δίδακτρα. Με βάση τα νέα τεκμήρια το ελάχιστο ετήσιο εισόδημά του υπολογίζεται σε 66.356 ευρώ. Με το νέο σύστημα θα υποχρεωθεί να εμφανίσει εισόδημα αυξημένο κατά 33% και να πληρώσει περισσότερο φόρο κατά 54% ή 6.342 ευρώ.\nΣύμφωνα με πληροφορίες, το υπουργείο Οικονομικών προετοιμάζεται για την εφαρμογή των νέων τεκμηρίων και έχει ζητήσει ήδη από ιδιωτικά σχολεία τις λίστες με τα ονόματα των μαθητών που φοιτούν.\n2. Φορολογούμενοι που έχουν αποκτήσει πρώτη κατοικία με στεγαστικό δάνειο. Θα πρέπει το εισόδημά τους να δικαιολογεί την ετήσια καταβολή των δόσεων αποπληρωμής. Σε περίπτωση που τα εισοδήματα του φορολογουμένου δεν καλύπτουν τις δαπάνες για την απόκτηση πρώτης κατοικίας, τότε οι δαπάνες αυτές θα λαμβάνονται υπόψη για τον προσδιορισμό του φορολογητέου εισοδήματός του.\nΠαράδειγμα ένας έγγαμος μισθωτός με ετήσιο εισόδημα 25.000 ευρώ. Το 2005 έλαβε στεγαστικό δάνειο 150.000 ευρώ για την απόκτηση πρώτης κατοικίας εμβαδού 120 τ.μ. στο Χαλάνδρι. Για την εξυπηρέτηση του δανείου ο φορολογούμενος πληρώνει τον χρόνο 8.000 ευρώ. Επίσης ο φορολογούμενος αυτός έχει στην κατοχή του ακόμη ένα σπίτι (μονοκατοικία) 90 τ.μ. στο χωριό, ένα ΙΧ αυτοκίνητο 1.600 κ.εκ. και μία βάρκα τριών μέτρων μηχανοκίνητη. Το συνολικό ποσό των τεκμηρίων που τον βαρύνουν φθάνει στα 26.040 ευρώ και είναι υψηλότερο από το δηλούμενο εισόδημα. Αν δεν μπορέσει να καλύψει τα τεκμήρια θα πληρώσει επιπλέον φόρο 272,80 ευρώ.\n3. Φορολογούμενοι με χαμηλά εισοδήματα κάτω από το αφορολόγητο όριο των 12.000 ευρώ που έχουν αποκτήσει από κληρονομιά ή γονική παροχή κατοικία και διαθέτουν παράλληλα ένα αυτοκίνητο μεσαίου ή μεγάλου κυβισμού κινδυνεύουν να βρεθούν πάνω από το αφορολόγητο όριο. Για παράδειγμα ένας άγαμος με ετήσιο εισόδημα 11.000 ευρώ έχει κληρονομήσει από τον πατέρα του μονοκατοικία 120 τ.μ. στην οποία κατοικεί και έχει στην κατοχή του ένα αυτοκίνητο 1.600 κ.εκ. Με το νέο σύστημα των τεκμηρίων το ελάχιστο τεκμαρτό εισόδημα για τον συγκεκριμένο φορολογούμενο ανέρχεται σε 12.480 ευρώ. Ανεβαίνει δηλαδή πάνω από το αφορολόγητο όριο και θα κληθεί να πληρώσει φόρο αν δεν μπορέσει να καλύψει το τεκμήριο.\n4. Γονείς που συντηρούν παιδιά τα οποία είναι φαντάροι και διαθέτουν αυτοκίνητο ή σπίτι στ’ όνομά τους. Στην περίπτωση αυτή η διαφορά μεταξύ αντικειμενικής και πραγματικής δαπάνης περιουσιακών στοιχείων λαμβάνεται υπόψη και προστίθεται στη συνολική αντικειμενική δαπάνη του γονέα. Ετσι για έναν φαντάρο ο οποίος δεν μπορεί να καλύψει το τεκμήριο 3.600 ευρώ για αυτοκίνητο 1.400 κ.εκ. που έχει στην κατοχή του, η διαφορά θα επιβαρύνει τους γονείς του και συγκεκριμένα εκείνον που έχει το μεγαλύτερο εισόδημα.\n5. Συνταξιούχοι με μικρές συντάξεις και περιουσιακά στοιχεία, τα οποία έχουν αποκτήσει κατά της διάρκεια μιας ολόκληρης ζωής. Για τους συνταξιούχους προβλέπεται ότι όσοι έχουν υπερβεί το 65ο έτος της ηλικίας τους θα έχουν έκπτωση 30% στις αντικειμενικές δαπάνες διαβίωσης. Αυτό πρακτικά σημαίνει ότι αν κάποιος συνταξιούχος με βάση τα τεκμήρια έχει τεκμαρτά εισοδήματα 20.000 ευρώ, η Εφορία θα του ζητήσει να δικαιολογήσει τα 14.000 ευρώ, αφού θα υπολογιστεί έκπτωση 30% επί του ποσού των 20.000 ευρώ.\nΑρα αν ο συγκεκριμένος συνταξιούχος λαμβάνει ετησίως σύνταξη 15.000 ευρώ, τότε με βάση το παραπάνω παράδειγμα δεν θα επιβαρυνθεί. Σε αντίθετη περίπτωση θα φορολογηθεί με βάση τα τεκμήρια και θα κληθεί να πληρώσει πρόσθετους φόρους. Για τους φορολογουμένους με μεσαία εισοδήματα και τυπικά περιουσιακά στοιχεία (ένα διαμέρισμα και ένα αυτοκίνητο) τα τεκμήρια δεν φαίνεται να συνιστούν ουσιαστικό πρόβλημα. Βέβαια και όσοι πιαστούν στην τσιμπίδα των νέων τεκμηρίων έχουν το δικαίωμα να καλύψουν τη διαφορά επικαλούμενοι «αποταμιεύσεις» προηγούμενων ετών, δηλαδή ποσά από τα εισοδήματα προηγούμενων ετών τα οποία δεν δαπάνησαν ή από πώληση περιουσιακών στοιχείων, υπεραξία μετοχών, δωρεές ή γονικές παροχές χρηματικών ποσών.\nΠροηγούμενο «Κανένας κίνδυνος για τις συντάξεις του ΙΚΑ το 2010»\nΕπόμενο Χορήγηση ΕΚΑΣ έτους 2010


Κεφαλο-κλειδώματα: ΑΡΘΡΟ - ΚΟΛΑΦΟΣ ΑΠΟ ΤΟ BLOOMBERG. H ΕΛΛΑΔΑ ΜΠΟΡΕΙ ΝΑ ΜΗ ΔΩΣΕΙ ΟΥΤΕ ΕΝΑ ΕΥΡΩ ΣΤΟ ΔΝΤ!\nΚαι όπως έγραψε σε άρθρο του στο FORBES ο James K. Glassman, πρώην Υφυπουργός του Μπούς Τζούνιορ, ο μεγάλος φόβος Ευρωπαίων είναι ότι οι Έλληνες θα μιμηθούν τους Αργεντινούς, που δεν πλήρωσαν & ανταμείβονται για αυτό.\nTo Businessweek ζητάει την γνώμη μιας καθηγήτριας Νομικής, σχετικά με την επιτυχία ή όχι μιας παρόμοιας κίνησης στην Ελλάδα, από νομική σκοπιά. «Εξαρτάται πάρα πολύ από το ποιος είναι ο τελευταίος των πιστωτών της Ελλάδας», μας λέει η Anna Gelpern, καθηγήτρια νομικής στο American University της Ουάσιγκτον.\n«Η Ελλάδα έχει απειλήσει να μην εξοφλήσει όσους κρατούν παλιά ομόλογα, αλλά νομίζω ότι αυτοί θα είναι λίγοι σε σύγκριση με ό, τι ήταν στην Αργεντινή, και ότι είναι απίθανο να βγάλουν το ίδιο επίπεδο νομικής έντασης». Στην Ελληνική προσφορά ανταλλαγής, το 95,7% των ομόλογων δημοπρατήθηκαν.


Η πρώτη συνάντηση του Κωνσταντίνου Αγγελίδη με τον γιο του ένα χρόνο μετά το ατύχημα! - Olagiatopaidi.gr\nΠατέρας και γιος συναντήθηκαν την ημέρα των γενεθλίων του παρουσιαστή που μέχρι και σήμερα δίνει αγώνα για την αποκατάστασή του\nΣτις 26 Δεκεμβρίου ήταν τα 45α γενέθλια του παρουσιαστή Κωνσταντίνου Αγγελίδη. Ένα χρόνο μετά το σοβαρό ατύχημα με τη μηχανή του ο Κωνσταντινος μέχρι και σήμερα δίνει τεράστια… μάχη για να μπορέσει να επανέλθει στην κανονική του ζωή. Όλο αυτό τον καιρό δεν είχε συναντήσει καθόλου το γιο του Αλέξανδρο, αφού η συζυγός του ήθελε να προετοιμάσει και τους δυο για αυτή τη σημαντική μέρα.\nΕπέλεξε λοιπόν η συνάντηση πατέρα και γιου να γίνει την ημέρα γενεθλίων του Κωνσταντίνου. Η κάμερα της εκπομπής της Τατιάνας Στεφανίδου βρέθηκε στο Κέντρο Αποκατάστασης όπου φιλοξενείτε όλο αυτό το διάστημα ο παρουσιαστής και εξασφάλισε πλάνα από τη συνάντηση πατέρα και γιου, αλλά και δηλώσεις της συζύγου του.\n«Έχει περάσει ένας χρόνος από τη μέρα του τροχαίου. Όλο αυτό το διάστημα ένα μεγάλο βάρος μέσα μου για το πώς θα το πάρει ο Αλέξανδρος αλλά ευτυχώς όλα πήγαν τέλεια. Όλο αυτό τον χρόνο μίλαγα στον Αλέξανδρο για την κατάσταση υγείας του Κωνσταντίνου, του έδειχνα φωτογραφίες και βίντεο απλά δεν τον είχε δει από κοντά. Με το που φτάσαμε εδώ είχε τόση αγωνία και λαχτάρα, ήταν τόσο χαρούμενος που μου έδωσε πολλή δύναμη και έβγαλε ένα βάρος από πάνω μου. Ο Κωνσταντίνος ακόμη δε μπορεί να μιλήσει» δήλωσε η Εβελίνα Βαρσάμη.\n«Όταν είδε ο Κωνσταντίνος τον γιο μας να βγαίνει από το ασανσέρ χαμογέλασε τόσο πλατιά. Αυτή την εικόνα δε θα την ξεχάσω ποτέ. Ο Αλέξανδρος έτρεξε αμέσως πάνω του και τον αγκάλιασε, μετά την πρώτη επαφή με τα χέρια, έμειναν μερικά λεπτά να κοιτάζονται στα μάτια» δήλωσε για τη συνάντηση με το γιο τους.\nΣχετικά με την πορεία της υγείας του, είπε: «Κάναμε μια επέμβαση στο κεφάλι για το μόσχευμα. Αυτό τον πήγε πίσω αλλά δε το βάζουμε κάτω… Ο Κωνσταντίνος αισθάνομαι ότι καταλαβαίνει τα πάντα, δε μπορεί να επικοινωνήσει αλλά με κάποιες κινήσεις μου δίνει την αίσθηση ότι καταλαβαίνει».\nTagged Κωνσταντίνος Αγγελίδης, τροχαίο ατύχημα


Healing Hot Spots σε σκύλους με γεντιανή Violet – κατοικίδια ζώα\nHomeΣκύλος ΥγείαςHealing Hot Spots σε σκύλους με γεντιανή Violet\nHot spots κάνουν τη ζωή του σκύλου δυστυχισμένη . Επισήμως γνωστή ως υγρό έκζεμα , οι βακτηριακές δερματικές αλλοιώσεις που κοινώς ονομάζεται hot spots προκαλέσει πληγείσες σκυλιά συνεχώς μηδέν , γλείψιμο και να μασάτε σε μια προσπάθεια να κερδίσει ανακούφιση . Ενώ το παλιό μωβ αναμονής βιολετί γεντιανή μπορεί να προσφέρει ανακούφιση , να είστε προσεκτικοί – βιολετί γεντιανή μπορεί να λεκιάσουν , έτσι ώστε να φοράτε παλιά ρούχα , όταν εφαρμόζουν . Αν και βιολετί γεντιανή βοηθά στην επούλωση hot spots , να συμβουλεύεστε πάντα τον κτηνίατρό σας πριν ξεκινήσετε οποιοδήποτε διάρκεια της θεραπείας , όπως καυτά σημεία μπορεί να μολυνθεί . Hot Spots\nΕπίσης κάλεσε το καλοκαίρι πληγές , hot spots εμφανίζονται ως στρογγυλά τραύματα στο δέρμα του σκύλου , αυξάνεται σταδιακά μεγαλύτερο καθώς το ζώο προσπαθεί να ανακουφίσει την φαγούρα με τα δόντια , τη γλώσσα και τα νύχια της . Το μέγεθος των πληγή αυξάνεται ραγδαία , συχνά μέσα σε λίγες ώρες , καθώς τα βακτήρια εξαπλωθεί βαθύτερα στο δέρμα . Αν παρατηρήσετε το σκυλί σας ξαφνικά και συνεχώς μάσημα μια περιοχή του σώματος , ελέγξτε για ένα αποκαλυπτικό σημείο και να αναλάβουν δράση για να ανακουφίσει τον πόνο του καλύτερου φίλου σας .\nΕικόνων γεντιανή Violet\nΔιαθέσιμο πάνω από τον πάγκο , βιολετί γεντιανή είναι ένα αντιμυκητιασικό ουσία εφαρμόζεται τοπικά για τη θεραπεία των λοιμώξεων του δέρματος . Προέρχεται από την πίσσα άνθρακα , βιολετί γεντιανή είναι επίσης αναφέρεται ως κρυσταλλικό ιώδες , ανιλίνη βιολετί , gentiaverm , χλωριούχο Εξαμεθυλοπαραροζανιλίνη , χλωριούχο methylrosaniline , methylvioletti και βιόλα crystallina . Εκτός από την ανακούφιση των λοιμώξεων του δέρματος , βιολετί γεντιανή χρησιμεύει ως ζύμης ή τσίχλα θεραπεία . Επειδή η κατάποση μεγάλων ποσοτήτων βιολετί γεντιανή μπορεί να είναι καρκινογόνες , αποφύγετε να αφήσει το σκυλί σας γλείφουν το hot spot μετά βιολετί γεντιανή εφαρμογή . Αυτό είναι πιο εύκολα λόγια παρά στην πράξη – . Μπορεί να χρειαστεί να χρησιμοποιήσετε ένα ελισαβετιανής κολάρο του\nΌταν δείτε ένα hot spot για σας σκυλί , να ενεργήσει γρήγορα για να αποφευχθούν οι πρόσθετες εξάπλωση . Τελειώματα ή το ξύρισμα των μαλλιών γύρω από το hot spot , στη συνέχεια να εφαρμόσει ένα ήπιο απολυμαντικό όπως το υπεροξείδιο του υδρογόνου επί της βλάβης. Μετά από αυτό , ψεκάστε με βιολετί γεντιανή ή βιολετί γεντιανή ένωση . Ένα πλεονέκτημα από τη χρήση βιολετί γεντιανή είναι ότι η ικανότητα να δούμε αν το φάρμακο καλύπτει ολόκληρο το hot spot είναι πολύ εύκολο , λόγω της πορφυρό χρώμα .\nΕφαρμογή το βιολετί γεντιανή συχνά – τουλάχιστον κάθε λίγες ώρες από την πρώτη ημέρα και τουλάχιστον δύο φορές την ημέρα , όπως η βλάβη αρχίζει να θεραπεύσει . Νέα ανάπτυξη των μαλλιών θα πρέπει να αρχίσει εντός 10 ημερών από την έναρξη της θεραπείας . Ωστόσο , εάν το hot spot συνεχίζει να αυξάνεται ή το βιολετί γεντιανή δεν παρέχει κάποια ανακούφιση στο σκυλί μέσα σε λίγες ημέρες , καλέστε τον κτηνίατρό σας για περισσότερες επιλογές . Ο κτηνίατρός σας μπορεί να δώσει το σκυλί μια ένεση κορτιζόνης ή ακόμα και να συνταγογραφήσει αντιβιοτικά και αν το hot spot εμφανίζεται μολυνθεί .\nLymphangiectasia σε Yorkie σκυλιά\nΑσφαλής καθαριστικά δαπέδου για σκυλιά\nΠώς να μεταφέρει ζωντανά παπαγάλοι\nΤι είναι ο κύκλος ζωής ενός Καλιφόρνια βασιλιάς Φίδι\nΠώς να Υιοθετήστε ένα σκυλί Αστυνομία\nΣημάδια ότι ένα σκυλί είναι να υπεισέλθω σε θερμότητα